cyanic-selkie/wikianc huggingface dataset:
অসমৰ পৰম্পৰাগত সাজ-পাৰ
মিছিং জনজাতিৰ সাজ পাৰ
ট) তাপুম গাচৰ : এৰী পলু পুহি সূতা কাটিব জনাৰেপৰা মিচিং সমাজত ‘তাপুম গাচৰ’ অৰ্থাৎ এৰী চাদৰৰ ব‍্যৱহাৰ প্ৰচলিত হৈ আহিছে। এই সাজৰ সূতা টান, মসৃণ, ডাঠ আৰু দুই মূৰে দহি বটা থাকে। আগৰ দিনত ঘৰৰ প্ৰতিগৰাকী পুৰুষৰ বাবে তাপুম গাচৰ এখন বৈ দিয়াটো মিচিং মহিলাৰ কৰ্তব‍্য আছিল।
২) মহিলাই ব‍্যৱহাৰ কৰা সাজ-পাৰ : মিচিং সকলৰ মহিলাসকলৰ সাজ-পাৰৰ ভিতৰত এগে, মচা:নাম, য়াকান এগে, গাচৰ, গাজগ এগে, গাৰে, গাপা, ৰি:বি, গাচৌং, ৰুম্বং, য়েত্‌চাং, গেৰ:, প: তোপ, পায়েগ ইত্যাদি উল্লেখযোগ্য।
(ক) এগে : মিচিং মহিলাই পিন্ধা মেখেলাক সাধাৰণতে ‘এগে’ বুলি কোৱা হয়। এইসমূহ যিকোনো ৰঙৰ হ’ব পাৰে। ভিন্নৰঙী আৰু গামিগেৰে ভৰা এই এগেসমূহ বৰ মোহনীয়।
(খ) গাচৌং : গাচৌং হৈছে মিচিং মহিলাই চাদৰ বা শীতত শ্ব’ল হিচাপে ব‍্যৱহাৰ কৰা ৰি:বিৰ দৰেই এবিধ ডাঠ বস্ত্ৰ। গাচৌং ৰঙা বা মদাৰ ৰঙৰ কপাহী সূতাৰে বয় আৰু দুইমূৰে চাৰি-পাঁচটা প্ৰায় এক ইঞ্চি বহল বগা-ক’লা ৰেখা টনা থাকে। পূজা-উৎসৱ, ৰাজহুৱা অনুষ্ঠান, মিব:গৃক: আদিত গাচৌং পিন্ধা প্ৰচলিত আছিল। বৰ্তমান এই নিয়ম কমিব ধৰা পৰিলক্ষিত হৈছে।
(গ) গাপা আৰু গাৰে : গাপা আৰু গাৰে হৈছে পকোৱা সূতাৰে ডাঠকৈ বোৱা মেখেলাজাতীয় বস্ত্ৰ। গাপা কেৱল গাভৰু ছোৱালীয়েহে পৰিধান কৰাৰ নিয়ম প্ৰচলিত আছিল। আনহাতে, ‘গাৰে’ সকলো বয়সৰ মহিলাই পৰিধান কৰা দেখা যায়।
(ঘ) গেৰঃ : গেৰঃ মিচিং মহিলাই পৰিধান কৰা এবিধ আকৰ্ষণীয় বস্ত্ৰ। মেখেলাৰ ওপৰত পৰিধান কৰা গেৰঃ এবিধ মেঠনিজাতীয় সাজ। গাভৰুৱে কঁকালৰ পৰা আৰু বোৱাৰীয়ে বুকুৰ পৰা মেৰিয়াই গেৰঃ পৰিধান কৰে। দুৰ্ঘটনাগ্ৰস্ত হৈ ৰক্তক্ষৰণ হ’লে গেৰঃ এখন দুৰ্ঘটনাগ্ৰস্তজনৰ গাত ঢাকি দিলে ৰক্তক্ষৰণ বন্ধ হৈ বিষ কাটি সুস্থ হয় বুলি মিচিং পৰম্পৰাগত লোকবিশ্বাসত আছে।
(চ) কোঃপব : ‘কোঃপব’ হৈছে মিচিং চেমনীয়া ছোৱালীয়ে গাত পৰিধান কৰা এবিধ চেলেং চাদৰজাতীয় বস্ত্ৰ। ইয়াক চাদৰৰ দৰে দীঘলকৈ বোৱা হয়।
(ছ) পায়েগ : ‘পায়েগ’ হৈছে মিচিং বিবাহিতা মহিলাই তামোলৰ টোপোলা নিবলৈ ব‍্যৱহাৰ কৰা এবিধ সৰু আকৃতিৰ গামোচা। বৃদ্ধাৱস্থাত মহিলাই পায়েগ লৈ ফুৰাটো একপ্ৰকাৰৰ নিয়ম আছিল।
(৩) পুৰুষ আৰু মহিলা উভয়ে ব‍্যৱহাৰ কৰা বস্ত্ৰ বা সাজ :
মিচিং পুৰুষ-মহিলা উভয়ে ব‍্যৱহাৰ কৰা আপুৰুগীয়া বস্ত্ৰবিধ হৈছে – গাদুক। ই অসমীয়াত ‘মিৰিজিম’ নামে খ‍্যাত। গাদুক কপাহৰ সূতাৰে প্ৰতি সূতাৰ মাজত আঁহ লগাই বোৱা হয়। গাদুক জাৰকালি কম্বলৰ দৰে ব‍্যৱহাৰ কৰিব পাৰে। তাৰোপৰি ৰি:বি, গাচৌং, তাপুম গাচৰ, য়াম্ব আদি মিচিং পুৰুষ-মহিলা উভয়ৰেই কম-বেছি পৰিমাণে ব‍্যৱহাৰ কৰা দেখা যায়।
ৰাভা জনজাতিৰ সাজপাৰ
ৰিফান, কামবুং, থপ্ৰং, তৌগু, পাজাল, লুফুন, পৗগৌ, খচনে, ছেংকানেন, পাসাৰ আলন।
তিৱা জনজাতিৰ সাজপাৰ
কাছং ( মেখেলাজাতীয় ), ফাচকাই, টাগলা, ফালি ( এবিধ গামোচা ), জচকাই ( মহিলাৰ বুকুত পিন্ধা কাপোৰ )।
ডিমাচা জনজাতিৰ সাজপাৰ
বিসা ( গামোচা ), ৰিগু ( মেখেলা ), ৰিজামপাই, ৰিথাউছা ( উৰণা ), ৰিমচাৰ্ড ( চাদৰ )।
খাচী জনজাতিৰ সাজপাৰ
কা - জামিয়েন, কা-জেইনজেম্, কা-জেইনকুপ, কা - টাপ্ মখ্লি।
ফাকিয়ালৰ সাজপাৰ
চিন্ ( মেখেলাৰ দৰে ), নাংবাৎ ( চাদৰৰ দৰে )।
কাৰ্বিৰ সাজপাৰ
ৰিকং ( লেংটি ), ছাতৰ ( চুৰিয়া ), পহ ' ( পাগুৰি ), চই ( চুটি হাতৰ চোলা ), জি ( চাদৰ ), পীবা ( কেঁচুৱা লোৱা কাপোৰ ), পীবান ( মেঠনি ), ৱানক ( পেটি ), পিনি কামফ্লাক ( ক’লা মেখেলা ), পেক ( চাদৰৰ দৰে )।
মিজোৰ সাজপাৰ
পুৱান ( পাতলি )।
মণিপুৰীৰ সাজপাৰ
ফানেক্।
টাইৰ সাজপাৰ
ছিন্, চুৎ, ফা - মাই, ছাইকাল, লংবা, ফালৰ। আৰু চেংলেঙ, ৰিহা , মুগা মেখেলা।
হাজং জনজাতিৰ সাজপাৰ
ৰাঙা পাটিন ( তিৰোতাৰ ), ভেঝা নেংটি ( পুৰুষৰ ), আগৰুণ ( ফুলাম চাদৰ ), কানপেছ।
খামটি জনজাতিৰ সাজপাৰ
পাটছো
( টীৰাপ সীমান্তৰ ) টাংছা জনজাতিৰ সাজপাৰ
খুফাক্ ( মূৰত বন্ধা ) খোছা।
আবৰৰ সাজপাৰ
উগন্।
শ্ৰেণী:অসমৰ সংস্কৃতি
পূব খাছী পাৰ্বত্য জিলা
পূব খাছী পাৰ্বত্য (East Khasi Hills) ভাৰতৰ মেঘালয় ৰাজ্যৰ এটি প্ৰশাসনিক জিলা। জিলাৰ সদৰ শ্বিলঙত অৱস্থিত। এই জিলাখনৰ আয়তন ২৭৫২ বৰ্গ কিলোমিটাৰ আৰু ২০০১ চনৰ লোকপিয়ল অনুসৰি ইয়াৰ জনসংখ্যা ৮২৫,৯২২ জন। ২০১১ চনলৈকে ই মেঘালয়ৰ সাতখন জিলাৰ আটাইতকৈ জনবহুল জিলা আছিল।
ইতিহাস
১৯৭৬ চনৰ ২৮ অক্টোবৰত খাছী পাৰ্বত্য জিলাক পূব আৰু পশ্চিম খাছী পাৰ্বত্য জিলা হিচাপে বিভক্ত কৰা হৈছিল। ১৯৯২ চনৰ ৪ জুনত পূব খাছী পাৰ্বত্য জিলাক পূব খাছী পাৰ্বত্য জিলা আৰু ৰি-ভৈ জিলা হিচাপে দুখন প্ৰশাসনিক জিলাত বিভক্ত কৰা হৈছিল।
ভূগোল
শ্বিলং পূব খাছী পাৰ্বত্য জিলাৰ জিলা সদৰ। এই জিলাখনৰ আয়তন ২৭৫২ বৰ্গ কিলোমিটাৰ।
প্ৰশাসনিক বিভাগসমূহ
পূব খাছী পাৰ্বত্য জিলাখন আঠটা ব্লকত বিভক্ত:
বাহ্যিক সংযোগ
শ্ৰেণী:মেঘালয়ৰ জিলা
ডাইনী হত্যা
ডাইনী হত্যা হৈছে "ডাইনী" নামৰ সমাজৰ কোনো মায়াৱী অথবা যাদুকৰী বিদ্যাৰ অধিকাৰী বুলি বিশ্বাস কৰা লোকৰ সন্ধান কৰা আৰু হত্যা কৰা এক প্ৰথা। ই সমাজত প্ৰচলিত এটি অতি ভয়ংকৰ অন্ধবিশ্বাস। ইয়াৰ লগত নৈতিক আতংক, মুৰ্চ্ছা যোৱা আৰু জনতাৰ শাস্তি আদি জড়িত হৈ আছে। অতীতত ডাইনী হত্যা বৈধ আছিল আৰু দপ্তৰত ডাইনীবিদ্যাৰ বিচাৰ কৰা হৈছিল।
প্ৰাচীন যুগ
১৮৯২ চনত জোছেফ বাকেৰে অঁকা দা উইচ নং ৩ ডাইনী হত্যাৰ প্ৰাথমিক যুগ আছিল ১৪৮০ৰ পৰা ১৭০০ চনৰ ভিতৰত। সমগ্ৰ বিশ্বৰ অনেক সংস্কৃতিত প্ৰাচীন আৰু আধুনিকঁকাল জুৰি ডাইনী হত্যা হৈ আহিছে। মানুহ কুসংস্কাৰত আক্ৰান্ত হৈ ডাইনী ভীতিত ডাইনী বা যি ডাইনী বিদ্যা চৰ্চা কৰে তাক হত্যা কৰি আহিছে অথবা বৰ্জন কৰি আহিছে। ডাইনী হত্যা বৰ্তমানেও আধুনিক সমাজত চলি আছে। ডাইনী হত্যাৰ ফলত আতঙ্কজনিত কাৰণত আচল ডাইনী বিদ্যা চৰ্চা কৰা লোকৰ সলনি অন্য সন্দেহজনক ভুল মানুহকো হত্যা কৰা হয়।
প্ৰাচীন মিচৰ আৰু বেবিলনত যাদুকৰ আৰু ডাইনীৰ বাবে সুকীয়া আইন আছিল। হামুৰাবি কোড (১৮শতক, খ্ৰীষ্টপূৰ্ব) মতে: "যদি এজন মানুহে অন্যজনৰ ওপৰত যাদু কৰে আৰু যদি সেয়া প্ৰমাণিত নহয়; তেতিয়া যাৰ ওপৰত যাদু প্ৰয়োগ কৰা হৈছে তেওঁ পবিত্ৰ নদীৰ কাষলৈ যাব আৰু নদীত নামিব। নদীয়ে যদি তেওঁক ডুবাই পেলাই তেতিয়া তেওঁৰ ঘৰৰ মালিকীস্বত্ব সেই যাদু প্ৰয়োগকাৰী ব্যক্তিজনে লাভ কৰিব। যদি সেই পবিত্ৰ নদীত নুডুবে তেতিয়া সেই যাদুকৰক মৃত্যুদণ্ড দিয়া হব আৰু তেওঁৰ ঘৰৰ মালিক হব সেই যাদুত আক্ৰান্ত ব্যক্তিজন। "
কাৰণ
অসমত সংঘটিত ডাইনী হত্যাৰ কেইটামান মুখ্য কাৰণ হৈছে,
তথ্য সংগ্ৰহ
শ্ৰেণী:অপৰাধ
অন্তিম পন্থাৰ পত্ৰসমূহ
অন্তিম পন্থাৰ পত্ৰ (Letters of last resort)-সমূহ বুলিলে যুক্তৰাজ্য (গ্ৰেট ব্ৰিটেইন আৰু উত্তৰ আয়াৰলেণ্ড)-ৰ প্ৰধানমন্ত্ৰীয়ে হাতেলিখা চাৰিখন চিঠিক বুজোৱা হয় যিকেইখন তেওঁ চাৰিখন ব্ৰিটিছ ক্ষেপণাস্ত্ৰযুক্ত ডুব-জাহাজ (Ballistic missile submarine) ৰ আদেশকাৰী বিষয়া (Commanding Officer)লৈ উদেশ্য কৰি লিখে। এই পত্ৰ কেইখনৰ কথা সম্পূৰ্ণ একে। যদিহে কেতিয়াবা কোনো শত্ৰুপক্ষৰ পাৰমাণৱিক আক্ৰমণৰ ফলত ভূমিত থকা ব্ৰিটিছ চৰকাৰ ধ্বংস হয় আৰু প্ৰধানমন্ত্ৰী আৰু তেওঁৰ মৃত্যুত সিদ্ধান্ত ল'বলৈ তেওঁ মনোনীত কৰা দেশৰ "দ্বিতীয়জন মানুহ" দুয়োকে হত্যা অথবা নিষ্ক্ৰিয় কৰা হয় তেন্তে সেই বিষয়া কেইজনে কি কাৰ্যপন্থা গ্ৰহণ কৰিব সেই সম্পৰ্কে যিকোনো তদনান্তীন প্ৰধানমন্ত্ৰীয়ে পত্ৰখনত আদেশ দি থয়। এই আদেশ সমূহ যদি কিবা কাৰণত কাৰ্যকৰী কৰিব লগীয়া হয় তেন্তে সেয়ে হয়তো মহাৰাণীৰ ব্ৰিটিছ চৰকাৰৰ শেষ চৰকাৰী কাৰ্য্য হব।
পত্ৰখন প্ৰতিখন ডুব-জাহাজৰ নিয়ন্ত্ৰণ-কক্ষত থকা চন্দুকত থোৱা হয়। প্ৰধানমন্ত্ৰী সলনি হলে পুৰণি পত্ৰখন নোখোলাকৈয়ে নষ্ট কৰা হয় আৰু তাৰ ঠাইত নতুন পত্ৰ ৰাখা হয় যাতে পত্ৰখনৰ কথাখিনি প্ৰধানমন্ত্ৰীৰ বাহিৰে আন কোনেও গম নাপায়।
অন্তিম পন্থাৰ পত্ৰসমূহ যুক্তৰাজ্যই অবলম্বন কৰা পাৰমাণৱিক নষ্ট-ঘাতক পন্থাৰ কাৰ্যকৰী ব্যৱস্থা যাতে যিকোনো শত্ৰুপক্ষয়ে দেশখনৰ ওপৰত পাৰমাণৱিক প্ৰথমাঘাত (First strike) কৰাৰ পৰা বিৰত থাকে।
ব্যৱস্থাৱলী
পাৰমাণৱিক আক্ৰমণৰ ফলত প্ৰধানমন্ত্ৰী আৰু তেওঁৰ মৃত্যুত সিদ্বান্ত লবলৈ তেওঁ মনোনীত কৰা দেশৰ "দ্বিতীয়জন মানুহ" নোহোৱা হলে, সেই সময়ত সাগৰ-গৰ্ভত থকা ডুব-জাহাজকেইখনৰ আদেশকাৰী বিষয়াকেইজনে কিছুমান বিশেষ পৰীক্ষাৰ দ্বাৰা নিশ্চিত হব লাগিব যে অন্তিম পন্থাৰ আদেশ সন্নিবিষ্ট পত্ৰখন খোলা হবনে নহয়। যিকোনো মুহূৰ্তত অন্ততঃ যিকোনো এখন ক্ষেপনাস্ত্ৰযুক্ত ডুব-জাহাজ সাগৰ-গৰ্ভত পহৰাত থাকে।
পিটাৰ হিন্নিচ্ছি (Peter Hennessy) ৰ কিতাপ The Secret State: Whitehall and the Cold War, 1945 to 1970 ত উল্লেখ থকা মতে আদেশকাৰী বিষয়াকেইজনে ব্ৰিটিছ চৰকাৰ কাৰ্যতঃ আছেনে নাই সেই সম্পৰ্কে নিশ্চিত হ'বলৈ কৰা পৰীক্ষাসমূহৰ ভিতৰত সেইমুহূৰ্তত BBC Radio 4 য়ে অনুষ্ঠান সম্প্ৰচাৰ কৰি আছেনে নাই তাকো বিচাৰ কৰি চাব।
উপায়
প্ৰধানমন্ত্ৰীয়ে তলত দিয়া চাৰিপ্ৰকাৰ অন্তিম পন্থা অৱলম্বনৰ আদেশ দি থয় বুলি ২০০৮ চনত BBC Radio 4 ত সম্প্ৰচাৰিত এক অনুষ্ঠানৰ পৰা জনা যায় -
তথ্য সংগ্ৰহ
শ্ৰেণী:জৰুৰীকালীন ব্যৱস্থাপনা
নানাজী দেশমুখ
চণ্ডীকাদাস অমৃতৰাও দেশমুখ বা নানাজী দেশমুখ (नानाजी देशमुख; ১১ অক্টোবৰ ১৯১৬ – ২৭ ফেব্ৰুৱাৰী ২০১০) এগৰাকী ভাৰতীয় সমাজকৰ্মী। তেওঁ শিক্ষা, স্বাস্থ্য গ্ৰাম্য অঞ্চলৰ আত্মনিৰ্ভৰশীলতাৰ বাবে কাম কৰিছিল। তেওঁ এজন ভাৰতীয় জনতা পাৰ্টিৰ নেতা আছিল। নানাজী দেশমুখ ১৯৭৭ চনত লোকসভালৈ নিৰ্বাচিত আৰু ১৯৯৯ চনত ৰাজ্যসভালৈ ৰাষ্ট্ৰপতিৰ দ্বাৰা মনোনীত হৈছিল। ভাৰত চৰকাৰে তেওঁ আগবঢ়োৱা অৱদানৰ বাবে ১৯৯৯ চনত পদ্মবিভূষণ আৰু ২০১৯ চনত মৰণোত্তৰ ভাবে ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰে।
বাহ্যিক সংযোগ
শ্ৰেণী:ভাৰত ৰত্ন বঁটা বিজয়ী
বাজেট
কৰ্প’ৰেট বাজেট
কোম্পানী এটাৰ বাজেট প্ৰায়ে বাৰ্ষিকভাৱে সংকলিত কৰা হয় যদিও ই সম্পূৰ্ণ বা সমাপ্ত বাজেট নহ'বও পাৰে। সাধাৰণতে ই হ্ৰস্বম্যাদী ভৱিষ্যতৰ বাবে এক পৰিকল্পনা হিচাপে কাম কৰে যি বিভিন্ন বিভাগক (কাৰ্যবাহক, মানৱ সম্পদ, তথ্য প্ৰযুক্তি ইত্যাদি) চূড়ান্ত বাজেটত তেওঁলোকৰ প্ৰত্যাশিত ৰাজহ আৰু ব্যয় তালিকাভুক্ত কৰিবলৈ অনুমতি দিয়ে। যদি প্ৰকৃত পৰিসংখ্যা বাজেটৰ পৰিসংখ্যাৰ ওচৰে-পাজৰে থাকে তেন্তে ই সূচায় যে মেনেজাৰ বা প্ৰবন্ধকসকলে তেওঁলোকৰ ব্যৱসায়ৰ বিষয়ে বুজি পাইছে আৰু ইয়াক সফলতাৰে অভিপ্ৰেত দিশত চলাই আহিছে। আনহাতে যদি পৰিসংখ্যাবোৰ বাজেটৰ পৰা বহু পৰিমাণে আঁতৰি যায় তেন্তে ই পৰিস্থিতি 'নিয়ন্ত্ৰণৰ বাহিৰত' থকাৰ এক সংকেত প্ৰেৰণ কৰে আৰু ইয়াৰ ফলত শ্বেয়াৰৰ মূল্য ক্ষতিগ্ৰস্ত হ'ব পাৰে। প্ৰচাৰ পৰিকল্পনাকাৰীসকলে (কেম্পেইন প্লেনাৰছ) যিকোনো প্ৰচাৰত দুই প্ৰকাৰৰ ব্যয় বহন কৰে: প্ৰথমটো হ'ল অভিযানটোৰ পৰিকল্পনা আৰু কাৰ্যকৰী কৰাৰ বাবে প্ৰয়োজনীয় মানৱ সম্পদৰ ব্যয়। প্ৰচাৰ পৰিকল্পনাকাৰীসকলে বহন কৰা দ্বিতীয় প্ৰকাৰৰ ব্যয় হৈছে প্ৰচাৰৰ কঠিন ব্যয় (হাৰ্ড কষ্ট অফ কেম্পেইন)। বাজেট সম্পৰ্কীয় বিশেষ বিত্তীয় বিশ্লেষকৰ ভূমিকাত নিয়োজিত পেছাদাৰীসকলক প্ৰায়ে "বাজেট বিশ্লেষক" হিচাপে মনোনীত কৰা হয়। ই সাধাৰণতে কোম্পানীৰ বিত্তীয় ব্যৱস্থাপনা ক্ষেত্ৰ, বিশেষকৈ "এফপিএণ্ডএ"ৰ (বিত্তীয় পৰিকল্পনা আৰু বিশ্লেষণ) অন্তৰ্ভুক্ত।
চৰকাৰী বাজেট
চৰকাৰৰ বাজেট হৈছে চৰকাৰ এখনৰ আকাংক্ষিত ৰাজহ আৰু ব্যয়ৰ সাৰাংশ বা পৰিকল্পনা। তিনি প্ৰকাৰৰ চৰকাৰী বাজেট হৈছে ক্ৰমে পৰিচালনা বা চলিত বাজেট, মূলধন বা বিনিয়োগ বাজেট, আৰু নগদ ধন বা নগদ প্ৰবাহ বাজেট।
ব্যক্তিগত বা পৰিয়াল বাজেট
ব্যক্তিগত বাজেট বা গৃহ বা পৰিয়াল বাজেট হৈছে এক বিত্তীয় পৰিকল্পনা যি ভৱিষ্যতৰ ব্যক্তিগত উপাৰ্জন, ব্যয়, সঞ্চয় আৰু ঋণ পৰিশোধৰ বাবে উৎসৰ্গিত। ব্যক্তিগত বাজেট সৃষ্টি কৰোঁতে পূৰ্বৰ ব্যয় আৰু ব্যক্তিগত ঋণ বিবেচনা কৰা হয়। ব্যক্তিগত বাজেট সৃষ্টি, ব্যৱহাৰ আৰু মিলোৱা কাৰ্যৰ বাবে কেইবাটাও পদ্ধতি আৰু সঁজুলি উপলব্ধ। উদাহৰণ স্বৰূপে, চাকৰি হৈছে এক উপাৰ্জনৰ উৎস। আনহাতে বিল আৰু ভাড়া পৰিশোধ হৈছে ব্যয়।
তথ্য সংগ্ৰহ
শ্ৰেণী:বাণিজ্য শ্ৰেণী:হিচাপবিদ্যা
মধ্য ভাৰত
মধ্য ভাৰত হৈছে মধ্যপ্ৰদেশ আৰু ছত্তীছগঢ়ক সাঙুৰি লৈ গঠিত হোৱা ভাৰতৰ এক বিশেষ ভৌগোলিক ক্ষেত্ৰ।  ইন্দোৰ, মধ্যপ্ৰদেশৰ ব্যৱসায়িক ৰাজধানী, হৈছে এই ক্ষেত্ৰৰ বৃহত্তম চহৰ। আন মুখ্য চহৰবোৰৰ ভিতৰত আছে ভূপাল, ৰায়পুৰ। এই দুখন ৰাজ্যত বিভিন্ন ভাষা-ভাষীৰ আৰু ভিন্ন সাংস্কৃতিক বৈচিত্ৰ্যৰ লোক আছে। অৱশ্যে হিন্দীভাষী লোকৰ সংখ্যা সৰ্বাধিক। মধ্যপ্ৰদেশ আৰু ছত্তীছগঢ়ক উত্তৰ প্ৰদেশ আৰু উত্তৰাখণ্ড আৰু উত্তৰ ক্ষেত্ৰীয় পৰিষদৰ লগত একত্ৰিত কৰা হৈছে।
অৰ্থনীতি
মধ্য ভাৰতৰ অভিহিত মুঠ ঘৰুৱা উৎপাদন হৈছে ১০.২৫ লাখ কোটি।
ভাৰতৰ মুঠ বিদ্যুৎ শক্তিৰ ১০.৯৬% মধ্য ভাৰতত উৎপাদন (মূলতঃ কয়লাভিত্তিক শক্তি) হয়।
ভাষা
এইটো ক্ষেত্ৰত প্ৰধানতঃ হিন্দী আৰু মধ্য মানৰ হিন্দী কোৱা হয়। অইন হিন্দী বলয়ৰ ভাষা যেনে ছত্তীছগঢ়ীও ঠাইবিশেষে কোৱা হয়। ইয়াৰ বাহিৰেও ইন্দো-আৰ্য ভাষা, মুন্দ ভাষা, কৰ্কু ভাষা মধ্য ভাৰতত কোৱা হয়।
মধ্য ভাৰতৰ উৎসৱ
মধ্য ভাৰতৰ ছত্তিছগড়ত কমেও ৩৫টা সৰু-বৰ জনজাতীয় গোট আছে। প্ৰতিটো জনজাতিৰে নিজা নিজা বৈশিষ্ট্যৰ উৎসৱ আছে। প্ৰতিটো উৎসৱৰ নিজস্ব ৰন্ধনকলা, আৰু নৃত্য আদি জড়িত হৈ আছে। উদাহৰণস্বৰূপে "চেৰচেৰা" নামৰ বিশেষ উৎসৱটি খেতি-পথাৰৰ কাম সমাপ্ত কৰাৰ পিছত উদযাপিত হয়। ছত্তীছগঢ়ৰ লোকসংগীত, সামাজিক ব্যৱস্থাসমূহো মৌলিকত্ব বিচাৰি পোৱা যায়। ছোহৰ গীত, বিহাভ গীত,পাথোনি গীত তেওঁলোকৰ সমাজত জনপ্ৰিয়। ভিল আৰু গুণ্ড নামৰ জনগোষ্ঠীয় গোট দুটাই পালন কৰা উৎসৱসমূহত জন্তু বলি দিয়াৰ পৰম্পৰা এটা আছে।
আনহাতে ভাৰতৰ বৃহত্তম ৰাজ্যবোৰৰ ভিতৰত অন্যতম মধ্য প্ৰদেশৰ এক অনন্য অতীত আছে। এসময়ত এইখন প্ৰদেশৰ বুকুত অনেক সাম্ৰাজ্যই শাসন কৰিছিল। মধ্য প্ৰদেশত যোদ্ধা, সন্ত, কবি, সংগীতশিল্পী, দাৰ্শনিকৰ এক সুকীয়া আৰু বহু পুৰণি ঐতিহ্য আছে।
মধ্য প্ৰদেশত "গণ গৌৰ" নামৰ বৰ উলাহেৰে পালন কৰা হয়। স্থানীয় লোকসকলৰ মাজত প্ৰচলিত বিশ্বাস অনুসৰি, বিবাহৰ পাছত শিৱৰ পত্নী গৌৰই ৰাজস্থানত বাস কৰিছিল। তেওঁ বছৰেকত মাত্ৰ এবাৰহে গৃহলৈ আহিব পাৰিছিল। তেওঁৰ এই গৃহ-আগমনকেই আধাৰ হিচাপে লৈ লোকসকলে এই উৎসৱটি পালন কৰি আহিছে। তেওঁলোকে গৌৰৰ সৰু মূৰ্তি কিছুমান সাজে আৰু পতি শিৱৰ লগত একেলগে পূজা কৰে। "গোৰধান" নামৰ উৎসৱটি দিপাৱলীৰ পাছত পালন কৰা হয়। এই উৎসৱটিৰ লগত জড়িত থকা আখ্যানটো শ্ৰীকৃষ্ণৰ সৈতে সম্বন্ধ আছে। এসময়ত বান আহোঁতে শ্ৰীকৃষ্ণই এই শক্তিশালী গোৱৰ্ধন পৰ্বতটো দাঙি মানুহকে ধৰি জীৱ-জন্তুক ৰক্ষা কৰিছিল বুলি প্ৰবাদ আছে। গোৰধান উৎসৱক সাধাৰণতে গোধনৰ উৎসৱ হিচাপে উদযাপন কৰা হয়। এই বিশেষ দিনটোত গোধনক সজাই-পৰাই ৰখা হয়।
তথ্যসূত্ৰ
শ্ৰেণী:ভাৰতৰ অঞ্চলসমূহ
লঙ্কিনী
লঙ্কিনী প্ৰাচীন হিন্দু মহাকাব্য ৰামায়ণত বৰ্ণিত এগৰাকী শক্তিশালী ৰাক্ষসী আছিল। তেওঁৰ নামৰ আক্ষৰিক অৰ্থ হৈছে "লংকাৰ দেৱতা" কিয়নো তেওঁ চহৰখনৰ একমাত্ৰ মহিলা ব্যক্তিত্ব আছিল যি লংকাৰ দুৱাৰৰ অভিভাৱকত্ব লাভ কৰিছিল।
ব্ৰহ্মৰ অভিশাপ
ৰামায়ণ অনুসৰি, লঙ্কিনী এসময়ত ব্ৰহ্মাৰ বাসস্থানৰ অভিভাৱক আছিল। যেতিয়া তেওঁ সৃষ্টিকৰ্তা ব্ৰহ্মাৰ ঘৰটো সুৰক্ষিত ৰাখিছিল, সেই সময়ত তেওঁ নিজৰ স্থিতি সম্পৰ্কে অহংকাৰী হৈ পৰিছিল। তেওঁ ৰাজপ্ৰাসাদৰ আনসকলক ঘৃণাৰ দৃষ্টিৰে চাবলৈ ধৰিলে আৰু ব্যৱহাৰ আদিত কঠোৰতা অৱলম্বন কৰে। এই কাৰণত তেওঁক ব্ৰহ্মাই ৰাক্ষসৰ চহৰখন চিৰদিনৰ বাবে ৰক্ষা কৰিবলৈ অভিশাপ দিয়ে। লংকিনীয়ে নিজৰ ভুল অনুভৱ কৰি ব্ৰহ্মাৰ ওচৰত ক্ষমা বিচাৰিছিল। অৱশ্যে, ব্ৰহ্মাৰ বাবে এই অভিশাপ ঘূৰাই লোৱাটো সম্ভৱ নাছিল, আৰু তাৰ পৰিৱৰ্তে ব্ৰহ্মাই তেওঁক এটা আশীৰ্বাদ দিছিল যে- যেতিয়া এটা বান্দৰে তেওঁক যুঁজত পৰাজিত কৰিব আৰু এনেদৰে তেওঁ ৰাক্ষস স্বৰূপক শেষ কৰিব তেতিয়াহে তেওঁ এই অভিশাপৰ পৰা মুক্ত হ'ব।
হনুমানৰ সৈতে মুখামুখি
ৰামায়ণৰ বৰ্ণনা অনুসৰি বনবাসৰ সময়ত স্বামীৰ অনুপস্থিতিত লংকাৰ ৰজা ৰাৱণৰ হাতত সীতাৰ হৰণ হয়। সীতাক বিচাৰি বনত ঘূৰি ফুৰা অৱস্থাত ৰাম লক্ষ্মণে হনুমান আৰু সুগ্ৰীৱৰে মিত্ৰতা কৰি সীতাৰ সন্ধানত হনুমানক লংকালৈ পঠিয়াই, কাৰণ সেতু অবিহনে সমুদ্ৰৰ সিপাৰৰ লংকালৈ যোৱাৰ ক্ষমতা কেৱল হনুমানৰহে আছিল। হনুমানে সীতাক বিচাৰি লংকাত প্ৰৱেশ কৰাৰ সময়ত লংকতাৰ দুৱাৰমুখত লঙ্কিনীৰ সৈতে মুখামুখি হৈছিল। যেতিয়া লঙ্কিনীয়ে তেওঁৰ পৰিচয় আৰু ভ্ৰমণৰ উদ্দেশ্যৰ বিষয়ে সুধিছিল, হনুমানে তেওঁৰ লক্ষ্য সম্পৰ্কে কোনো কথা প্ৰকাশ কৰিব নিবিচাৰিছিল আৰু চতুৰতাৰে উত্তৰ দিছিল যে তেওঁ লংকাৰ বিখ্যাত চহৰ আৰু ইয়াৰ সৌন্দৰ্য চাবলৈ আকাংক্ষা কৰি অৰণ্যৰ পৰা আহিছে। এই কথাত লঙ্কিনীয়ে হনুমানক এজন অনুপ্ৰৱেশকাৰী বুলি মানি লৈ আক্ৰমণ কৰে। এগৰাকী মহিলা বুলি জানি হনুমানে লংকিনীৰ সৈতে যুজঁ দিব নিবিচাৰে আৰু লাহেকৈ তেওঁৰ পিঠিত আঘাত কৰে যাতে তেওঁ পৰি যায় আৰু ৰক্তক্ষৰণ হয়। এই আঘাতত হতভম্ব আৰু বিভ্ৰান্ত লঙ্কিনীয়ে লগে লগে অনুভৱ কৰে যে তেওঁৰ প্ৰতিদ্বন্দ্বী কেৱল এটা সাধাৰণ বান্দৰ নহয় আৰু ব্ৰহ্মাৰ ভৱিষ্যতবাণী সঁচা হৈছে বুলি উপলব্ধি কৰি ক্ষমা বিচাৰে। হনুমানে তেওঁক ক্ষমা কৰে। যেতিয়া তেওঁ লঙ্কিনীক এৰি লংকালৈ অন্বেষণ অব্যাহত ৰাখিবলৈ প্ৰস্তুত হয় সেই সময়তে লংকিনী তেওঁৰ অভিশাপৰ পৰা মুক্ত হৈ পৰে।
তথ্যসূত্ৰ
শ্ৰেণী:ৰামায়ণৰ চৰিত্ৰ শ্ৰেণী:ৰাক্ষসী
ৰাণী ৰামপাল
ৰাণী ৰামপাল (Rani Rampal; জন্ম ৪ ডিচেম্বৰ ১৯৯৪) এগৰাকী ভাৰতীয় ফিল্ড হকী খেলুৱৈ। মাত্ৰ ১৫ বছৰ বয়সত তেওঁ ২০১০ চনৰ মহিলা বিশ্বকাপ হকীত অংশগ্ৰহণ কৰা ৰাষ্ট্ৰীয় দলৰ কনিষ্ঠতম খেলুৱৈ আছিল। তেওঁ স্কুলীয়া শিক্ষা সম্পূৰ্ণ কৰিছে কিন্তু শাৰীৰিক অনুশীলন আৰু খেলৰ সৈতে ব্যস্ত থকাৰ বাবে স্নাতক ডিগ্ৰী প্ৰাপ্ত কৰিবলৈ সক্ষম হোৱা নাই। তেওঁ হকীৰ ফৰৱাৰ্ড অৱস্থানত খেলে। তেওঁ ২১২খন আন্তৰ্জাতিক মেচ খেলিছে আৰু ১৩৪টা গ'ল কৰিছে। তেওঁ বৰ্তমান ভাৰতীয় মহিলা হকী দলৰ অধিনায়ক। তেওঁক ষ্ট্ৰাইকাৰ আৰু মিড ফিল্ডাৰ হিচাপে ডবল আপ হিচাপেও জনাজাত। ২০২০ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।  একে বছৰে তেওঁ ভাৰত চৰকাৰৰ পৰা ভাৰতৰ ক্ৰীড়া ক্ষেত্ৰৰ সৰ্বোচ্চ সন্মান ৰাজীৱ গান্ধী খেলৰত্ন বঁটা লাভ কৰে।
প্ৰাৰম্ভিক জীৱন
১৯৯৪ চনৰ ৪ ডিচেম্বৰত হাৰিয়ানাৰ কুৰুক্ষেত্ৰ জিলাৰ শ্বাহাবাদ মাৰ্কণ্ডত ৰাণী ৰামপালৰ জন্ম হৈছিল। তেওঁৰ দেউতাকে ঠেলা চালক হিচাপে কাম কৰে। তেওঁ মাত্ৰ ৬ বছৰ বয়সত চহৰৰ দলত পঞ্জীয়ন কৰা হৈছিল। আৰম্ভণিতে তেওঁৰ সামৰ্থ্যৰ ওপৰত প্ৰশ্ন কৰা হৈছিল যদিও পিছলৈ তেওঁৰ প্ৰশিক্ষকে তেওঁৰ সম্ভাৱনা নিৰীক্ষণ কৰিছিল। ২০০৩ চনত তেওঁ ফিল্ড হকী নিৰ্বাচন কৰিলে আৰু দ্ৰোণাচাৰ্য বঁটাৰ প্ৰাপক বলদেব সিঙৰ অধীনত শ্বাহাবাদ হকী একাডেমীত প্ৰশিক্ষণ লবলৈ আৰম্ভ কৰে। তেওঁ প্ৰথমে গোৱালিয়ৰৰ জুনিয়ৰ নেচনেললৈ আৰু চণ্ডিগড় স্কুলৰ নেচনেলত প্ৰতিযোগিতাত অংশগ্ৰহণৰ বাবে আহিছিল আৰু পিছত তেওঁক ৰাষ্ট্ৰীয় দলত অন্তৰ্ভুক্ত কৰা হৈছিল। তেওঁ মাত্ৰ ১৪ বছৰ বয়সত জ্যেষ্ঠ দলত প্ৰথম খেলাৰ সুবিধা লাভ কৰিছিল। ইয়াৰ ফলত তেওঁ ভাৰতীয় মহিলা হকী দলত কনিষ্ঠতম খেলুৱৈ হিচাপে পৰিণত কৰিছিল। তাৰপিছত তেওঁ বৃত্তিগতভাৱে খেলিবলৈ আৰম্ভ কৰিছিল। গ'স্পৰ্ট ফাউণ্ডেচন নামৰ ক্ৰীড়া বেচৰকাৰী সংগঠনে তেওঁক বিত্তীয় আৰু অনাবিত্তীয় সমৰ্থন প্ৰদান কৰিবলৈ আগবাঢ়ি আহে। কিয়নো তেওঁৰ পৰিয়ালে তেওঁৰ স্বপ্নক আৰ্থিকভাৱে সমৰ্থন কৰাটো কঠিন অনুভৱ কৰিছিল। তেওঁ ভাৰতীয় হকী দলৰ অংশ আছিল যেতিয়া দলটোৱে ৩৬ বছৰৰ পিছত ২০১৬ ৰিঅ' অলিম্পিকৰ বাবে যোগ্যতা অৰ্জন কৰিছিল।
কেৰিয়াৰ
ৰাণী ৰামপালে ২০০৯ চনৰ জুন মাহত ৰাছিয়াৰ কাজানত অনুষ্ঠিত চেম্পিয়নছ চেলেঞ্জ টুৰ্ণামেণ্টত ভাৰতৰ হৈ ৪টা গ'ল কৰি জয়ৰ বাবে শক্তি প্ৰদান কৰিছিল। ইয়াৰ বাবে তেওঁক "টপ গ'ল স্কৰাৰ" আৰু "ইয়ং প্লেয়াৰ অ'ৰ টুৰ্ণামেণ্ট" হিচাপে নিৰ্ধাৰণ কৰা হৈছিল।
তেওঁ ২০০৯ চনৰ নৱেম্বৰ মাহত অনুষ্ঠিত মহিলা হকী এছিয়া কাপত ভাৰতীয় দলৰ বাবে ৰূপৰ পদক লাভ কৰাত অৰিহনা যোগায়। ২০১০ চনৰ কথমৱেল গেমছ আৰু ২০১০ এছিয়ান গেমছত ভাৰতৰ ৰাষ্ট্ৰীয় দলৰ সৈতে খেলাৰ পিছত তেওঁ আন্তৰ্জাতিক হকী ফেডাৰেচন ২০১০ চনৰ অল ষ্টাৰ মহিলা দললৈ মনোনীত হৈছিল। তেওঁ 'বৰ্ষশ্ৰেষ্ঠ মহিলা খেলুৱৈ' বঁটাৰ বাবেও মনোনীত হৈছিল। তেওঁ ২০১০ চনৰ গুৱাঞ্জুত অনুষ্ঠিত এছিয়ান গেমছত তেওঁৰ প্ৰদৰ্শনৰ ওপৰত আধাৰিত এছিয়ান হকী ফেডাৰেচনৰ অল-ষ্টাৰ দলটো তেওঁক অন্তৰ্ভুক্ত কৰা হৈছিল।
আৰ্জেণ্টিনাৰ ৰজা'ৰিওত অনুষ্ঠিত ২০১০ মহিলা হকী বিশ্বকাপত তেওঁ মুঠ সাতটা গ'ল কৰিছিল। ইয়াৰ ফলত ভাৰতে বিশ্ব মহিলা হকী ৰেংকিংত নৱম স্থান লাভ কৰিবলৈ সক্ষম হৈছিল। ১৯৭৮ চনৰ পৰা ই ভাৰতৰ সৰ্বশ্ৰেষ্ঠ প্ৰদৰ্শন আছিল। তেওঁ এফআইএইচ মহিলা ইয়ং প্লেয়াৰ অৱ দা য়াৰ এৱাৰ্ড ২০১০ চনৰ বাবে মনোনীত হোৱা একমাত্ৰ ভাৰতীয় মহিলা খেলুৱৈ আছিল। প্ৰতিযোগিতাখনত শীৰ্ষ ফিল্ড গ'ল স্কৰাৰ হিচাপে তেওঁৰ তাৰতাৰ প্ৰদৰ্শনক স্বীকাৰ কৰি মহিলা হকী বিশ্বকাপ ২০১০ত তেওঁক "টুৰ্ণামেণ্টৰ শ্ৰেষ্ঠ যুৱ খেলুৱৈ" বঁটা প্ৰদান কৰা হৈছিল। ২০১৬ চনত তেওঁ অৰ্জুন বঁটা লাভ কৰে।
২০১৩ চনৰ মহিলা হকী জুনিয়ৰ বিশ্বকাপত ভাৰতে ব্ৰঞ্জৰ পদক লাভ কৰিছিল আৰু তেওঁ 'প্লেয়াৰ অফ দি টুৰ্ণামেণ্ট' বঁটা লাভ কৰিছিল। তেওঁক এফআইচিচিআই বৰ্ষশ্ৰেষ্ঠ প্ৰত্যাৱৰ্তন বঁটা ২০১৪ ৰ বাবে মনোনীত কৰা হৈছিল। ২০১৩ চনৰ জুনিয়ৰ বিশ্বকাপত ভাৰতে প্ৰথমবাৰৰ বাবে ব্ৰঞ্জৰ পদক লাভ কৰিছিল।
তেওঁ ২০১৭ চনৰ মহিলা এছিয়ান কাপ প্ৰতিযোগিতাত অংশগ্ৰহণ কৰিছিল। জাপানৰ কাকামিগাহাৰাত অনুষ্ঠিত এই প্ৰতিযোগিতাত তেওঁলোকে দ্বিতীয়বাৰৰ বাবে শীৰ্ষস্থান লাভ কৰে আৰু ২০১৮ চনৰ বিশ্বকাপলৈ নিৰ্বাচিত হয়। ইয়াৰ আগতে ২০০৪ চনত প্ৰথম বাৰৰ বাবে এছিয়া কাপ নিজৰ দখললৈ আনিছিল।
তেওঁ ২০১৮ চনৰ এছিয়ান গেমছত অধিনায়ক হিচাপে ভাৰতীয় মহিলা হকী দলৰ নেতৃত্ব দিছিল। ইয়াত ভাৰতে ৰূপৰ পদক লাভ কৰে আৰু খেলসমূহৰ সামৰণি অনুষ্ঠানৰ বাবে তেওঁ ভাৰতৰ ধ্বজ্জাবাহক আছিল।
তেওঁ ভাৰতৰ ক্ৰীড়া প্ৰাধিকৰণত সহকাৰী প্ৰশিক্ষক হিচাপে কাম কৰে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতৰ ফিল্ড হকী খেলুৱৈ শ্ৰেণী:অৰ্জুন বঁটা বিজয়ী শ্ৰেণী:পদ্মশ্ৰী বঁটা বিজয়ী শ্ৰেণী:মেজৰ ধ্যান চান্দ খেলৰত্ন বঁটা বিজয়ী
পালি ভাষা
পালি (/ˈpɑːli/) হৈছে ভাৰতীয় উপমহাদেশৰ এটা থলুৱা মধ্য ভাৰত-আৰ্য লিটাৰ্জিকেল ভাষা। বৌদ্ধ ধৰ্মৰ পালি কেনন বা টিপিটকৰ ভাষাৰ লগতে থেৰাবাদ বৌদ্ধ ধৰ্মৰ পবিত্ৰ ভাষা হিচাপে এই ভাষাৰ বহুল অধ্যয়ন হোৱা দেখা যায়। প্ৰাৰম্ভিক কালত ইয়াক ব্ৰাহ্মী লিপিৰে লিখা হৈছিল।
ব্যুৎপত্তি
থেৰাবাদ কেননৰ ভাষাৰ নাম হিচাপে ‘পালি’ শব্দটো ব্যৱহাৰ কৰা হয়। এই শব্দটোৰ উৎপত্তি ধাৰাভাষ্যমূলক পৰম্পৰাত হোৱা যেন লাগে, য'ত পালি (উদ্ধৃত মূল পাঠ্যৰ শাৰীৰ অৰ্থত) পাণ্ডুলিপিত ইয়াৰ পিছত অহা ধাৰাভাষ্য বা স্থানীয় ভাষাৰ অনুবাদৰ পৰা পৃথক কৰা হৈছিল। কে.আৰ.নৰ্মানে কৈছে যে ইয়াৰ উত্থান পালি-ভাস যৌগটোৰ ভুল বুজাবুজিৰ ওপৰত ভিত্তি কৰি কৰা হৈছিল, পালিক এটা বিশেষ ভাষাৰ নাম হিচাপে ব্যাখ্যা কৰা হৈছিল।
পাণ্ডুলিপি
পালি ভাষাক সাধাৰণতে প্ৰাচীন ভাষা হিচাপে স্বীকৃতি দিয়া হৈছে যদিও এইভাষাত লিখিত আদিম যুগৰ কোনো এপিগ্ৰাফিক বা পাণ্ডুলিপিৰ প্ৰমাণ এতিয়ালৈকে জীয়াই থকা নাই। আৱিষ্কৃত পালিৰ আটাইতকৈ প্ৰাচীন নমুনাসমূহ হৈছে মূল ভূখণ্ড দক্ষিণ-পূব এছিয়া, বিশেষকৈ মধ্য চিয়াম আৰু নিম্ন বাৰ্মাত অৱস্থিত পঞ্চম শতিকাৰ পৰা অষ্টম শতিকাৰ বুলি ধৰা শিলালিপি। এই শিলালিপিসমূহ সাধাৰণতে পালি কেনন আৰু অ-কেননিক গ্ৰন্থসমূহৰ চুটি অংশৰে গঠিত।
আচৰিত কথাটো হ'ল, নেপালত নৱম শতিকাৰ আটাইতকৈ পুৰণি পালি পাণ্ডুলিপি আৱিষ্কাৰ কৰা হৈছিল। ই চাৰিটা টকৌজাতীয় পাতৰ ফলিঅ'ৰ আকাৰত আছে, গুপ্ত লিপিৰ পৰা উদ্ভৱ হোৱা এটা পৰিৱৰ্তনশীল লিপি ব্যৱহাৰ কৰি কুল্লাভাগৰ এটা খণ্ড লিপিবদ্ধ কৰা হৈছে। শ্ৰীলংকা আৰু দক্ষিণ-পূব এছিয়াৰ পৰা অহা আটাইতকৈ পুৰণি জ্ঞাত পাণ্ডুলিপিসমূহ ত্ৰয়োদশ-পঞ্চদশ শতিকাৰ, ইয়াৰ উদাহৰণ কমেইহে আছে। ৪০০ বছৰতকৈ পুৰণি অতি কম সংখ্যক পাণ্ডুলিপিহে বৰ্তমানো অক্ষত অৱস্থাত আছে আৰু চাৰিটা নিকায়ৰ সম্পূৰ্ণ পাণ্ডুলিপি কেৱল সপ্তদশ শতিকা আৰু তাৰ পিছৰ উদাহৰণতহে উপলব্ধ।
তথ্যসূত্ৰ
শ্ৰেণী:ভাষা
জ্যোতিপ্ৰসাদ মেধি
জ্যোতিপ্ৰসাদ মেধি (১ জুলাই, ১৯২৪-৩ ফেব্ৰুৱাৰী, ২০১৭) এগৰাকী অসমীয়া পৰিসংখ্যাবিদ। তেওঁ গুৱাহাটী বিশ্ববিদ্যালয়ৰ পৰিসংখ্যা বিজ্ঞান বিভাগৰ অধ্যাপক আছিল। পৰিসংখ্যা বিজ্ঞান সম্পৰ্কীয় তেওঁৰ গৱেষণা আৰু পাঠ্যপুথি সমগ্ৰ বিশ্বৰ পৰিসংখ্যা বিজ্ঞান সমাজৰ মাজত সমাদৃত হৈছে।
জন্ম আৰু পৰিয়াল
১৯২৪ চনত কামৰূপ জিলাৰ ৰামদিয়াত জ্যোতিপ্ৰসাদ মেধিৰ জন্ম হৈছিল। তেওঁৰ পিতৃ-মাতৃৰ নাম যথাক্ৰমে বিনন্দী চন্দ্ৰ মেধি আৰু কাদম্বৰী মেধি। তেওঁৰ ঘৰখন শিক্ষা-দীক্ষাত আগবঢ়া হোৱাৰ উপৰি অসমীয়া সাহিত্যক্ষেত্ৰলৈও পৰিয়ালটোৰ বহুমূলীয়া অৱদান আছে। জ্যোতিপ্ৰসাদৰ ককা তথা মাতৃ কাদম্বৰীৰ পিতৃ কালিৰাম মেধি এগৰাকী প্ৰখ্যাত অসমীয়া সাহিত্যিক। আকৌ, কালিৰাম মেধিৰ পুত্ৰ তথা জ্যোতিপ্ৰসাদৰ মোমায়েক সৌৰভ কুমাৰ চলিহা অসমীয়া সাহিত্যৰ এগৰাকী অন্যতম শ্ৰেষ্ঠ চুটিগল্পকাৰ।
শিক্ষা
দেউতাকৰ কৰ্মসূত্ৰে পৰিয়ালটো ডিব্ৰুগড়ত থকাত জ্যোতিপ্ৰসাদে ডিব্ৰুগড়ৰ পৰাই শিক্ষাজীৱনৰ পাতনি মেলিছিল। ১৯৪০ চনত ডিব্ৰুগড় চৰকাৰী উচ্চ ইংৰাজী বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ তেওঁ কটন কলেজত নামভৰ্তি কৰে। কটনৰ পৰা ১৯৪৪ চনত অনাৰ্ছসহ বিএছছি ডিগ্ৰী লাভ কৰাৰ পিছত পৰৱৰ্তী শিক্ষালাভৰ বাবে তেওঁ কলিকতা বিশ্ববিদ্যালয়লৈ যায়। বিএছছি পৰীক্ষাত দেখুওৱা পাৰদৰ্শিতাৰ বাবে তেখেতে দুটা সোণৰ পদক লাভ কৰে- এটা ছুডমাৰ্ছন সোণৰ পদক আৰু আনটো ৰজনীকান্ত বৰাট সোণৰ পদক ৷ ১৯৪৭ চনত তেখেতে কলিকতা বিশ্ববিদ্যালয়ৰ পৰা দুটা সোণৰ পদকসহ (দেবেন্দ্ৰনাথ গংগোপাধ্যায় সোণৰ পদক ’অভিলেখসংখ্যক নম্বৰ’ৰ বাবে আৰু স্নাতকোত্তৰ সোণৰ পদক প্ৰথম স্থান লাভ কৰা বাবে) প্ৰথম শ্ৰেণীৰ প্ৰথম স্থানলৈ বিশুদ্ধ গণিত বিজ্ঞানত স্নাতকোত্তৰ ডিগ্ৰী লাভ কৰিছিল।
১৯৫২ চনত অসম চৰকাৰৰ পৰা দহহেজাৰ টকাৰ ঋণ এটা লৈ তেখেত উচ্চ শিক্ষাৰ বাবে বৃটেইনলৈ যায় আৰু মানচেষ্টাৰ বিশ্ববিদ্যালয়ত পৰিসংখ্যা বিজ্ঞানত এম এছ ডিগ্ৰীৰ বাবে নামভৰ্তি কৰে। তাত তেওঁ প্ৰাধ্যাপক এম এছ বাৰ্লেটৰ অধীনত কাম কৰিছিল। তেখেতৰ গৱেষণাৰ বিষয়বস্তু আছিল Time Series Analysis.
জ্যোতিপ্ৰসাদ মেধিৰ প্ৰথম গৱেষণা পত্ৰখন আছিল - On the efficiency of procedures for smoothing periodogram from time series with continuous spectra যিখন তেওঁ প্ৰাধ্যাপক এম এছ বাৰ্লেট্‌ৰ সৈতে লিখিছিল। ১৯৫৫ চনত লণ্ডনৰ পৰা প্ৰকাশিত বায়মেট্ৰিকা(Biometrika)ত গৱেষণা পত্ৰখন প্ৰকাশ পাইছিল।
মানচেষ্টাৰ বিশ্ববিদ্যালয়ৰ পৰা এম এছ ডিগ্ৰী সম্পূৰ্ণ কৰি মেধিয়ে পেৰিছ বিশ্ববিদ্যালয়ত ডক্টৰেট ডিগ্ৰীৰ বাবে যোগদান কৰে। গৱেষণাৰ অন্তত দাখিল কৰা থেছিছ অৰ্থাৎ গৱেষণা-গ্ৰন্থখন ফৰাছী ভাষাত জমা দিয়াতো বাধ্যতামূলক আছিল বাবে ডক্টৰেট ডিগ্ৰীৰ কাৰ্যকালৰ সমানে সমানে তেওঁ ফৰাছী ভাষাতো এটা ডিপ্লমা 'mention Honorable' সহ সম্পূৰ্ণ কৰিছিল৷
মেধিয়ে প্ৰাধ্যাপক ৰ’বাৰ্ট ফ’ৰটেটৰ অধীনত ডক্টৰেট (ডিএছছি) ডিগ্ৰীৰ গৱেষণা কৰিছিল। ১৯৫৬ চনত পেৰিছ বিশ্ববিদ্যালয়ে তেওঁক Tres-Honorable বুলি আখ্যা দি Dr-es-Sc (D.Sc) ডিগ্ৰী প্ৰদান কৰে। তেখেতৰ কোষগ্ৰন্থৰ শীৰ্ষক আছিল, “Problemes d'estimation Statistique relatifs a certains processus stationnaires de second ordre”
সেই বছৰতে তেখেত অসমলৈ ঘূৰি আহি পুনৰ গ‌ুৱাহাটী বিশ্ববিদ্যালয়ত যোগ দিয়ে। উল্লেখ কৰিব পাৰি যে ডিএছচি ডিগ্ৰীৰ বাবে তেখেতে কোষগ্ৰন্থ (Thesis) ফৰাচী ভাষাত লিখিছিল। আৰম্ভণিতে গ‌ুৱাহাটী বিশ্ববিদ্যালয়ত গণিত আৰু পৰিসংখ্যা বিজ্ঞান একেটা বিভাগ আছিল। পিছলৈ দুটা সুকীয়া বিভাগ হয়। ড° মেধিৰ নেতৃত্বত পৰিসংখ্যা বিজ্ঞান বিভাগ এটা জাকতজিলিকা বিভাগত পৰিণত হয়। এই বিভাগৰ অধ্যাপক আৰু মুৰব্বী হিচাপে তেখেতে ১৯৮৫ চনত অৱসৰ লয়।
কৰ্মজীৱন
১৯৪৮ চনত জ্যোতিপ্ৰসাদ মেধিয়ে গুৱাহাটীৰ কটন মহাবিদ্যালয়ত (বৰ্তমান বিশ্ববিদ্যালয়) গণিতৰ অধ্যাপক হিচাপে যোগদান কৰে। কিন্তু তাত তেখেত বেছিদিন নাছিল। সেইবছৰতে গুৱাহাটীৰ জালুকবাৰীত অসমৰ প্ৰথমখন বিশ্ববিদ্যালয় গুৱাহাটী বিশ্ববিদ্যালয় প্ৰতিষ্ঠা হোৱাত অধ্যাপকৰ দায়িত্ব ল'বলৈ আমন্ত্ৰণ লাভ কৰে। মেধিয়ে আমন্ত্ৰণ গ্ৰহণ কৰি ১৯৪৯ চনত গুৱাহাটী বিশ্ববিদ্যালয়ৰ গণিত আৰু পৰিসংখ্যা বিজ্ঞান বিভাগত অধ্যাপকৰূপে যোগদান কৰে।
বিশ্ববিদ্যালয়ত অধ্যাপনা কৰি থকাৰ মাজতেই তেখেত ইংলেণ্ড আৰু ফ্ৰান্সত উচ্চশিক্ষা গ্ৰহণ কৰি আহিছিল। ১৯৮৫ চনত তেখেত গুৱাহাটী বিশ্ববিদ্যালয়ৰ পৰিসংখ্যা বিজ্ঞান বিভাগৰ পৰা অৱসৰ গ্ৰহণ কৰে। তেখেত গুৱাহাটী বিশ্ববিদ্যালয়ৰ এগৰাকী সন্মানীয় ‘এমেৰিটাছ প্ৰফেছৰ’ আছিল৷
তেখেতৰ অধীনত ডক্টৰেট ডিগ্ৰী লোৱা প্ৰথমজন ছাত্ৰ আছিল Tata Subba Rao । চৰকাৰী জলপানী লৈ দাক্ষিণাত্যৰ পৰা চুব্বা ৰাও গ‌ুৱাহাটী বিশ্ববিদ্যালয়লৈ আহিছিল অধ্যাপক মেধিৰ অধীনত গৱেষণা কৰিবলৈ। পিছলৈ ড° চুব্বা ৰাও মান্‌ছেষ্টাৰ বিশ্ববিদ্যালয়ত অধ্যাপনা কৰিবলৈ লয়। ড° ৰাওৰ পিচত অধ্যাপকে মেধিৰ তত্ত্বাৱধানত কেইবাজনো কৃতবিদ্য লােকে গৱেষণা কৰে।
তেওঁ সুদীৰ্ঘদিন অধ্যাপনা কৰাৰ কালছোৱাতে দেশ-বিদেশৰ বহুতো বিশ্ববিদ্যালয়ত অতিথি অধ্যাপকৰ দায়িত্ব পালন কৰিছিল। কানাডা, ব্ৰিটেইন, আমেৰিকা আদি দেশসমূহৰ উপৰি ভাৰতৰ বহুকেইখন বিশ্ববিদ্যালয়, আই আই টি আৰু গৱেষণা প্ৰতিষ্ঠানত তেওঁ পৰিসংখ্যা বিজ্ঞানৰ বক্তৃতা প্ৰদানৰ বাবে আমন্ত্ৰিত হৈছিল।
১৯৭৯ চনত তেখেতে ‘জনসংখ্যা গৱেষণা কেন্দ্ৰ’ প্ৰতিষ্ঠা কৰি সঞ্চালক হিচাপে কাম কৰে। ১৯৮৫-৮৯ চনত ইন্‌ষ্টিটিউট অফ্‌ এডভাঞ্চড্‌ ষ্টাডিজ ইন ছায়েন্স এণ্ড টেকন’লজি (অসম) (IASST) ৰ সঞ্চালক পদত কাম কৰে।
১৯৮৫-৯০ চনত অসম ৰাজ্যিক শিক্ষক অধ্যক্ষ বাচনি পৰিষদৰ সভাপতি, ১৯৯৩-৯৫ চনত অসম চৰকাৰৰ শিক্ষা সংস্কাৰ আয়োগৰ অধ্যক্ষ পদত থাকে। ইয়াৰ উপৰি মেধি ১৯৬৩ চনৰ পৰা আমেৰিকাৰ মেথেমেটিকেল ষ্টেটিছটিকছ্‌ৰ সদস্য, ১৯৭৮-৭৯ চনত ভাৰতীয় বিজ্ঞান কংগ্ৰেছৰ পৰিসংখ্যা বিজ্ঞান শাখাৰ সভাপতি, ১৯৮১ চনত ইণ্ডিয়ান ছচাইটি ফৰ প্ৰবেবিলিটি এণ্ড ষ্টেটিছটিকছৰ উপ-সভাপতি, পাছলৈ সভাপতি, ১৯৭৯-৮১ চনত অসম বিজ্ঞান সমিতিৰ সভাপতি পদত থাকি বিভিন্ন দিশত বৰঙণি আগবঢ়াই থৈ গৈছে। তদুপৰি বহু ৰাষ্ট্ৰীয়-আন্তঃৰাষ্ট্ৰীয় পৰ্য্যায়ৰ গৱেষণামূলক আলোচনী সম্পাদনা কৰাৰ লগতে প্ৰায় ৫০ খন গৱেষণা-পত্ৰ ৰচনা কৰি থৈ গৈছে। ইয়াৰ লগতে কেইবাখনো দেশত অধ্যাপক আৰু গৱেষক ৰূপে আমন্ত্ৰণ লাভ কৰিছিল। ইয়াৰ ভিতৰত কানাডাৰ মণ্ট্ৰিল বিশ্ববিদ্যালয়, মেকমাষ্টাৰ বিশ্ববিদ্যালয়, আমেৰিকা উইস্কনিচন বিশ্ববিদ্যালয়, টৰেণ্ট’ বিশ্ববিদ্যালয় অন্যতম।
মেধিয়ে বহুকেইখন গ্ৰন্থৰে সৃষ্টিৰ ভঁৰাল চহকী কৰি থৈ গৈছে। ১৯৮২ চনত ‘ষ্ট’কাষ্টিক প্ৰছেছেজ’, ১৯৮৪ চনত ‘ৰিচেণ্ট ডেভেলপমেণ্টছ ইন বাল্ক কিউইং মডেলছ’, ১৯৯১ চনত ‘ষ্ট’কাষ্টিক মডেলছ ইন কিউইং থিঅ’ৰী’, ১৯৯২ চনত ‘ষ্টেটিষ্টিকেল মেথডছ্‌’, ১৯৯৪ চনত ‘এক-দুই, যোগ-বিয়োগঃ সসীম গণিতৰ আদিপাঠ’ অন্যতম৷ চতুৰ্থখন কিতাপৰ অসমীয়া অনুবাদো প্ৰকাশ পাইছে৷
প্ৰথমখন কিতাপ সম্বন্ধে বিশ্বৰ পণ্ডিতসকল প্ৰসংশাত পঞ্চমুখ। কিতাপখনৰ প্ৰথম সংস্কৰণ প্ৰকাশ পোৱাৰ পিছত The American Mathematical Monthly (December,1982)-এ এনেদৰে মন্তব্য কৰিছিল, '...This is the clear choice amongst a dozen or a more competing texts'। Professor Marcel F Neuts-এ কৈছে— 'Professor Medhi's book belongs on the desk, rather then on the shelf, of every person who uses probability in his or her job'।
দেশ-বিদেশৰ বহু শিকাৰু, গৱেষকে তেওঁৰ গৱেষণাপত্ৰ তথা গ্ৰন্থৰ বহুল প্ৰয়োগ কৰে। Erol Geleube লণ্ডনৰ ইম্পেৰিয়েল কলেজৰ অধ্যাপক। তেওঁ তেওঁৰ কেইবাখনো গৱেষণাপত্ৰত ড° মেধিৰ কৰ্মৰ উল্লেখ কৰিছে আৰু তাত ভেজা দি নতুন তত্ত্ব উপস্থাপন কৰিছে।২০০৬ চনত প্ৰকাশিত এখন গৱেষণাপত্ৰত (A Diffusion Model for Packet Travel Time in a Random Multi-Hop Medium) আইনষ্টাইন আৰু মেধিৰ প্ৰসংগ একেলগে উত্থাপন কৰিছে। কিউবাৰ Professor E valdes Castro-এ ২০০৮ চনৰ ২৪ নৱেম্বৰত ই-মেইলযোগে অধ্যাপক মেধিক জনাইছিল যে অধ্যাপক মেধিৰ কিতাপ পঢ়িয়ে তেওঁ Queueing System সম্বন্ধে ভাষণ দিছিল। Oklahoma State Universityৰ Allyn Baskervilla নামৰ গৱেষিকা এগৰাকীয়ে কিবা কথা বুজাই টান পাইছিল। ড° মেধিৰ লগত যোগাযোগ কৰোঁতে মেধিয়ে জঁট ভাঙি দিলে।
স্বীকৃতি আৰু সন্মান
জ্যোতিপ্ৰসাদ মেধিয়ে গণিত আৰু পৰিসংখ্যা বিজ্ঞানৰ ক্ষেত্ৰলৈ আগবঢ়োৱা অৱদানৰ স্বীকৃতিৰূপে বহুকেইখন শিক্ষানুষ্ঠানে তেওঁক সন্মানীয় উপাধি প্ৰদান কৰিছে।
আই আই টি গুৱাহাটীৰ গণিত বিভাগলৈ আগবঢ়োৱা অৱদানৰ স্বীকৃতিস্বৰূপে প্ৰতিষ্ঠানখনৰ গণিত বিভাগে তেওঁৰ মৃত্যুৰ পিছত প্ৰতিবছৰে "জ্যোতি প্ৰসাদ মেধি এনুৱেল মেমৰিয়েল লেকছাৰ" আয়োজন কৰিবলৈ লৈছে।
মৃত্যু
২০১৭ চনৰ ৩ ফেব্ৰুৱাৰীত গুৱাহাটীৰ এখন ব্যক্তিগত চিকিৎসালয়ত জ্যোতিপ্ৰসাদ মেধিৰ দেহাৱসান ঘটে। মৃত্যুৰ সময়ত তেওঁৰ বয়স আছিল ৯৩ বছৰ। মৃত্যুৰ সময়ত তেখেত পত্নী প্ৰীতি মেধি, পুত্ৰ দীপাংকৰ (দীপ) মেধি আৰু শ‌ুভংকৰ মেধি, কন্যা শকুন্তলা চৌধুৰী আৰু অলকানন্দ ডেকাকে ধৰি তিনিজন ভাতৃ হৰিপ্ৰসাদ মেধি, প্ৰমোদ চন্দ্ৰ মেধি, ডা° ৰমা মেধি, আত্মীয়-স্বজনক ইহসংসাৰত এৰি থৈ যায়।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া গণিতজ্ঞ শ্ৰেণী:পৰিসংখ্যাবিদ শ্ৰেণী:ভাৰতৰ ব্যক্তি শ্ৰেণী:ভাৰতীয় গণিতজ্ঞ
ৰেড লাইট ডিষ্ট্ৰিক্ট
নিষিদ্ধ অঞ্চল বা সন্তুষ্টি প্ৰদানকাৰী এলাকা বা ৰেড লাইট ডিষ্ট্ৰিক্ট (Red-light district) হ’ল এটা চহৰীয়া অঞ্চল, য’ত বেশ্যাবৃত্তি আৰু যৌনতা সম্বন্ধীয় ব্যৱসায়, যেনে- যৌন বিপনী, ষ্ট্ৰিপ ক্লাব, প্ৰাপ্তবয়স্কৰ থিয়েটাৰ আদি কেন্দ্ৰীভূত হোৱা দেখা যায়। বেছিভাগ ক্ষেত্ৰতে নিষিদ্ধ এলাকাসমূহ, বিশেষকৈ মহিলাৰ বেশ্যাবৃত্তিৰ সৈতে জড়িত যদিও কিছুমান এলাকাত পুৰুষৰ বেশ্যাবৃত্তি আৰু সমকামী আস্থানো থাকিব পাৰে। বিশ্বৰ বহু ডাঙৰ চহৰৰ নিষিদ্ধ এলাকাসমূহে আন্তঃৰাষ্ট্ৰীয় পৰিচিতি অৰ্জন কৰিছে।
উৎপত্তি
আমেৰিকাত অনুষ্ঠিত হোৱা ৱুমেনছ্ খ্ৰীষ্টান টেম্পেৰেন্স ইউনিয়নৰ সভাৰ ১৮৮২ চনৰ কাৰ্যবিৱৰণীত ৰেড লাইট ডিষ্ট্ৰিক্টৰ কথা উল্লেখ হৈছিল। অক্সফৰ্ড ইংৰাজী অভিধানে ছপা ৰূপত সৰ্বপ্ৰথমে ১৮৯৪ চনৰ ওহাইঅ'ৰ চেণ্ডাস্কিৰ এখন কাকত “চেণ্ডাস্কি ৰেজিষ্টাৰ”ৰ প্ৰবন্ধত ৰেড লাইট ডিষ্ট্ৰিক্ট শব্দটো উল্লেখ হৈছিল বুলি লিপিবদ্ধ কৰিছে।
লেখক পল ৱেলমেনে কৈছে যে এই শব্দটো আৰু এনে ধৰণৰ অন্য শব্দবোৰ উৎপত্তি 'আমেৰিকা ওল্ড ৱেষ্ট'ৰ কানাচাচৰ ডজ চহৰত হৈছিল; যিখন চহৰত উনবিংশ শতিকাৰ সময়চোৱাত সুপৰিচিত নিষিদ্ধ অঞ্চল আৰু ৰেড লাইট হাউচ চেলুনৰো অৱস্থিতি আছিল। এইটো প্ৰমাণিত হোৱা নাই যদিও এই শব্দটোৰ ব্যপক ব্যৱহাৰৰ বাবে ডজ চহৰ সম্ভৱতঃ দায়ী আছিল। ব্যপকভাৱে প্ৰচলিত এক লোক ব্যুৎপত্তিবিজ্ঞানৰ সূত্ৰই দাবী কৰে যে প্ৰাৰম্ভিক যুগৰ ৰেলপথৰ শ্ৰমিকসকলে বেশ্যালয়ত প্ৰবেশ কৰাৰ সময়ত দুৱাৰমুখত তেওঁলোকে ৰঙা লণ্ঠন ৰাখি থৈছিল, যাতে সহকৰ্মীসকলে জৰুৰীকালীন অৱস্থাত তেওঁলোকক বিচাৰি পায়। কিন্তু লোকতত্ববিদ বাৰবাৰা মিকেলছনে ইয়াক ভিত্তিহীন বুলি গণ্য কৰে।
নাৱিকসকলে সাগৰৰ পৰা আমষ্টাৰডামলৈ উভতি অহা সময়ৰ (প্ৰায় ১৬৫০ খ্ৰী:) এটা বাখ্যা অধিক যুক্তিযুক্ত হ’ব পাৰে: উপযুক্ত পৰিষ্কাৰ-পৰিচ্ছন্নতা আৰু চাফা পানীৰ পৰা বঞ্চিত, মুখমণ্ডল আৰু দেহৰ য’তে-ত’তে ফোঁহা আৰু দাগ থকা দেহোপজীৱিনী মহিলাসকলে হাতত এটা ৰঙা লণ্ঠন লৈ ফুৰিছিল, যাতে এইটো স্পষ্ট হয় যে তেওঁলোক নাবিকসকলক সন্তুষ্টি প্ৰদান কৰিবলৈ উপলব্ধ। যথেষ্ঠ দৰমহা পোৱা, দীঘলীয়া সময় সাগৰৰ বুকুত কটাই উভতি অহা নাবিকসকলে সহজে বুজি পাইছিল যে এই মহিলাসকল তেওঁলোকক সকাহ আৰু সন্তুষ্টি দিব প্ৰস্তুত। পিছৰ পৰ্যায়ত এটা ৰঙা লণ্ঠনবোৰ বেশ্যালয়ৰ ৰঙা বন্তিলৈ বিকশিত হৈছিল।
জাপানী ভাষাত নিষিদ্ধ এলাকা বুজাবৰ বাবে ব্যৱহৃত বহুতো শব্দৰ ভিতৰত এটা হৈছে “আকছেন”, (赤線), যাৰ আক্ষৰিক অৰ্থ হৈছে “ৰঙা-ৰেখা”। জাপানী আৰক্ষীয়ে বৈধ নিষিদ্ধ এলাকাবোৰ সীমা মানচিত্ৰত ৰঙা ৰেখাৰে অংকন কৰিছিল। জাপানী ভাষাত “আওছেন” (青線) বোলা শব্দটোও আছে, যাৰ আক্ষৰিক অৰ্থ- “নীলা-ৰেখা”। মানচিত্ৰত নীলা ৰেখাৰে অবৈধ নিষিদ্ধ এলাকামূহক সূচিত কৰিছিল।
১৯ শতিকাৰ আৰু ২০ শতিকাৰ আৰম্ভণিতে আমেৰিকাত আইনসংগত নিষিদ্ধ এলাকা বুজাবৰ বাবে “স্পোৰ্টিং ডিষ্ট্ৰিক্ট” শব্দটো জনপ্ৰিয় হৈ পৰিছিল। পৌৰ নিকায়সমূহে সাধাৰণতে বেশ্যাবৃত্তি নিয়ন্ত্ৰণত ৰাখিবলৈ এনে এলাকাসমূহক স্পষ্টভাৱে সংজ্ঞায়িত কৰিছিল।
তথ্যউৎস
শ্ৰেণী:নিষিদ্ধ অঞ্চল শ্ৰেণী:পতিতাবৃত্তি
উপ-ডমেইন
ডমেইন নেম চিষ্টেম (Domain Name System চমুকৈ DNS) অনুক্ৰমত, এটা উপ-ডমেইন (Subdomain) হৈছে এটা ডমেইন যি আন এটা (মুখ্য) ডমেইনৰ এটা অংশ। উদাহৰণ স্বৰূপে, যদি এটা অনলাইন দোকানে তেওঁলোকৰ ৱেবছাইটৰ অংশ হিচাপে  ৰ পৰা ডমেইন লয় তেন্তে তেওঁলোকে উপ-ডমেইন ব্যৱহাৰ কৰিব  ।
নিৰিক্ষণ
সম্পূৰ্ণভাৱে অৰ্হতাসম্পন্ন ডমেইন নাম এটা একাধিক অংশৰে গঠিত। উদাহৰণ স্বৰূপে, অসমীয়া ৱিকিপিডিয়াৰ ডমেইন:
এটা উপ-ডমেইন। যদিও  সাধাৰণতে ডমেইন নাম বুলি গণ্য কৰা হয়, ৱিকিপিডিয়া দৰাচলতে   নামৰ শীৰ্ষ স্তৰৰ ডমেইন (top level domain চমুকৈ TLD) এটাৰ উপ-ডমেইন।
ডমেইন নাম প্ৰণালী (DNS) ত এটা ট্ৰি গঠন বা অনুক্ৰম আছে, যাৰ ভিতৰত আছে ট্ৰিৰ নোডসমূহৰ ডমেইন নাম। এটা উপ-ডমেইন হৈছে এটা ডমেইন যি এটা ডাঙৰ ডমেইনৰ অংশ। প্ৰতিটো লেবেলত ১ৰ পৰা ৬৩ অক্টেট থাকিব পাৰে। সম্পূৰ্ণ ডমেইন নামটো ইয়াৰ পাঠমূলক প্ৰতিনিধিত্বত মুঠ 253 ASCII আখৰৰ দৈৰ্ঘ্য অতিক্ৰম নকৰিবও পাৰে। বেছিভাগ ডমেইন ৰেজিষ্ট্ৰিসমূহে কেৱল দুই-স্তৰৰ ডমেইন নাম আবণ্টন কৰে। হোষ্টিং সেৱাসমূহে সাধাৰণতে সেই মাষ্টাৰ ডমেইনৰ ভিতৰত উপ-ডমেইনসমূহ সমাধান কৰিবলৈ DNS চাৰ্ভাৰ প্ৰদান কৰে।
এই পৰিপ্ৰেক্ষতিত উপডমেইনসমূহ পেৰেণ্ট ডমেইনৰ সৈতে সম্পৰ্কিত DNS অঞ্চল ফাইল সম্পাদনা কৰি সংজ্ঞায়িত কৰা হয়। অৱশ্যে, ঠিকনা ৰেকৰ্ড A (হোষ্ট) আৰু আন বিভিন্ন প্ৰকাৰৰ অঞ্চল ৰেকৰ্ডলৈ মেপ কৰোঁতে "উপ-ডমেইন" শব্দটোৰ ব্যৱহাৰক লৈ চলি আছে যি যিকোনো ৰাজহুৱা IP ঠিকনা গন্তব্য আৰু যিকোনো প্ৰকাৰৰ চাৰ্ভাৰলৈ মেপ কৰিব পাৰে। নেটৱৰ্ক অপাৰেচন দলে জোৰ দিয়ে যে অঞ্চল এনএছ (Name server চমুকৈ NS) ৰেকৰ্ড আৰু তাৰ বাহিৰে আন যিকোনো চাৰ্ভাৰ-গন্তব্যই প্ৰদান কৰা মেপিংৰ বাহিৰে আন যিকোনো মেপিং চাবলৈ "উপ-ডমেইন" শব্দটো ব্যৱহাৰ কৰা অনুচিত।
RFC 1034-ৰ মতে, "এটা ডমেইন হৈছে অন্য ডমেইনৰ এটা উপডমেইন যদি সেই ডমেইনৰ ভিতৰত থাকে। " সেই সংজ্ঞাৰ ওপৰত ভিত্তি কৰি, এটা হোষ্ট এটা উপ-ডমেইন হ'ব নোৱাৰে, কেৱল এটা ডমেইন এটা উপ-ডমেইনহে হ'ব পাৰে। এটা উপ-ডমেইনত এটা SOA (Start of Authority) ৰেকৰ্ডৰ সৈতে এটা পৃথক অঞ্চল ফাইল থাকিব।
যিকোনো সম্পূৰ্ণ অৰ্হতাসম্পন্ন ডমেইন নাম হোষ্ট বা উপ-ডমেইন হ'ব পাৰে।
তথ্যসূত্ৰ
শ্ৰেণী:ইণ্টাৰনেট শ্ৰেণী:ৱেবছাইট
ৰক্ষণশীলতাবাদ
ৰক্ষণশীলতাবাদ (Conservatism) হৈছে এক নান্দনিক, সাংস্কৃতিক, সামাজিক আৰু ৰাজনৈতিক দৰ্শন, যি পৰম্পৰাগত সামাজিক প্ৰতিষ্ঠানবোৰৰ প্ৰচাৰ আৰু সংৰক্ষণ কৰিব বিচাৰে। ৰক্ষণশীলতাবাদৰ কেন্দ্ৰীয় ধাৰণাবোৰ সংস্কৃতি আৰু সভ্যতাৰ পৰম্পৰাগত মূল্যবোধ বা অনুশীলন অনুসৰি পৃথক পৃথক হ'ব পাৰে। পাশ্চাত্য সংস্কৃতিত ৰক্ষণশীলসকলে সংগঠিত ধৰ্ম, সংসদীয় চৰকাৰ আৰু সম্পত্তিৰ অধিকাৰৰ দৰে বিভিন্ন প্ৰতিষ্ঠান সংৰক্ষণ কৰিব বিচাৰে। ৰক্ষণশীলতাবাদৰ অনুসৰণকাৰীসকলে প্ৰায়ে আধুনিকতাৰ বিৰোধিতা কৰে আৰু পৰম্পৰাগত মূল্যবোধ প্ৰচলন কৰিব বিচাৰে।
ৰাজনৈতিক প্ৰেক্ষাপটত এই শব্দটোৰ প্ৰথম প্ৰতিষ্ঠিত ব্যৱহাৰ ১৮১৮ চনত ফৰাচী বিপ্লৱৰ নীতিসমূহ ঘূৰাই ল'বলৈ বিচৰা বৰ্বন পুনৰুদ্ধাৰৰ সময়ছোৱাত। ঐতিহাসিকভাৱে সোঁপন্থী ৰাজনীতিৰ সৈতে সম্পৰ্কিত এই শব্দটো তেতিয়াৰ পৰা বিভিন্ন ধৰণৰ দৃষ্টিভংগী বৰ্ণনা কৰিবলৈ ব্যৱহাৰ কৰা হৈছে। ৰক্ষণশীল বুলি গণ্য কৰা নীতিৰ কোনো একক সংজ্ঞা নাই কিয়নো ৰক্ষণশীলতাৰ অৰ্থ নিৰ্ভৰ কৰে এক নিৰ্দিষ্ট স্থান আৰু সময়ত কাক পৰম্পৰাগত বুলি গণ্য কৰা হয় তাৰ ওপৰত। সেয়ে ৰক্ষণশীল চিন্তাধাৰা ভিন্নতা দেখা যায় কিয়নো ই নিজকে বিদ্যমান পৰম্পৰা আৰু ৰাষ্ট্ৰীয় সংস্কৃতিৰ সৈতে খাপ খুৱাই লয়। উদাহৰণ স্বৰূপে, কিছুমান ৰক্ষণশীল লোকে অৰ্থনীতিত অধিক চৰকাৰী হস্তক্ষেপৰ পোষকতা কৰে আনহাতে আন কিছুমানে অধিক মুক্ত বজাৰ অৰ্থনৈতিক ব্যৱস্থাৰ বাবে ওকালতি কৰে। এনেদৰে পৃথিৱীৰ বিভিন্ন প্ৰান্তৰ ৰক্ষণশীলসকলে— প্ৰত্যেকে তেওঁলোকৰ নিজ নিজ পৰম্পৰা বজাই ৰাখি— বিভিন্ন বিষয়ত অসন্মত হ'ব পাৰে। অষ্টাদশ শতিকাৰ ৰাজনীতিবিদ এডমাণ্ড বাৰ্কে ফৰাচী বিপ্লৱৰ বিৰোধিতা কৰিছিল, কিন্তু আমেৰিকান বিপ্লৱক সমৰ্থন কৰিছিল; তেওঁক ১৭৯০-ৰ দশকত ৰক্ষণশীলতাৰ অন্যতম মুখ্য তাত্ত্বিক হিচাপে কৃতিত্ব দিয়া হয়।
তথ্য সংগ্ৰহ
শ্ৰেণী:ৰাজনৈতিক মতাদৰ্শ
বাণী কাপুৰ
বাণী কাপুৰ(Vaani Kapoor; জন্ম: ২৩ আগষ্ট ১৯৮৮) হিন্দী চলচ্চিত্ৰত অভিনয়ৰ বাবে পৰিচিত এগৰাকী ভাৰতীয় অভিনেত্ৰী।
ৰোমাণ্টিক কমেডী ছবি ‘শুদ্ধ দেশী ৰোমাঞ্চ’ৰ জৰিয়তে বানীয়ে অভিনয় জীৱনত অভিষেক ঘটায়, যিখন ছবিয়ে সমালোচনাত্মক আৰু ব্যৱসায়িকভাৱে সফলতা লাভ কৰে আৰু ‘শ্ৰেষ্ঠ মহিলা আত্মপ্ৰকাশৰ বাবে ফিল্মফেয়াৰ বঁটা’ লাভ কৰে।
তামিল ছবি আহা কল্যাণম (২০১৪) আৰু বেফিক্ৰে (২০১৬)ত অভিনয় কৰি সমালোচনাৰ সন্মুখীন হোৱাৰ পিছত বাণী কাপুৰে তিনি বছৰৰ বিৰতি লয়। ইয়াৰ পিছত তেওঁ ‘ৱাৰ’ (২০১৯)ৰ দৰে একচন ছবি কিছুমানত প্ৰেমিকাৰ চুটি চৰিত্ৰত অভিনয় কৰিছে। পিছলৈ তেওঁ ৰোমাণ্টিকধৰ্মী কমেডী ‘চণ্ডীগড় কৰে আশিকী’ (২০২১)ত অভিনয় কৰি প্ৰশংসা লাভ কৰে।
প্ৰাৰম্ভিক জীৱন আৰু শিক্ষা
বাণী কাপুৰৰ জন্ম হৈছিল ভাৰতৰ দিল্লীৰ এটা পাঞ্জাবী পৰিয়ালত। কাপুৰৰ পিতৃ শিৱ কাপুৰ এগৰাকী আচবাব ৰপ্তানি উদ্যোগী আৰু মাতৃ ডিম্পী কাপুৰ এগৰাকী বিপণন কাৰ্যবাহী। পূৰ্বতে মাতৃ এগৰাকী শিক্ষক আছিল। দিল্লীৰ অশোক বিহাৰৰ মাতা জয় কৌৰ পাব্লিক স্কুলৰ পৰাই বাণীয়ে স্কুলীয়া শিক্ষা লাভ কৰিছিল। পিছলৈ ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ত নামভৰ্তি কৰি পৰ্যটন অধ্যয়নত তেওঁ স্নাতক ডিগ্ৰী সম্পূৰ্ণ কৰে। তাৰ পিছত জয়পুৰৰ ওবেৰয় হোটেল এণ্ড ৰিজৰ্টত ইণ্টাৰ্ণশ্বিপ
কেৰিয়াৰ
left|thumb|250x250px|বাণী কাপুৰে তেওঁৰ সহ অভিনেতা সুশান্ত সিং ৰাজপুত আৰু পৰিনীতি চোপ্ৰাৰ সৈতে ২০১৩ চনত তেওঁলোকৰ ছবি শুদ্ধ দেশী ৰোমাঞ্চ ৰ প্ৰচাৰ চলাইছিল বাণী কাপুৰে যশ ৰাজ ফিল্মছৰ সৈতে তিনিখন ছবিৰ চুক্তিত স্বাক্ষৰ কৰি হিন্দী চলচ্চিত্ৰ জগতত নিজৰ কেৰিয়াৰ আৰম্ভ কৰে। সুশান্ত সিং ৰাজপুত আৰু পৰিনীতি চোপ্ৰাৰ সৈতে ৰোমাণ্টিক কমেডী  শুদ্ধ দেশী ৰোমাঞ্চ  ত সহযোগী চৰিত্ৰত অভিনয় কৰিবলৈ অডিচনৰ জৰিয়তে নিৰ্বাচিত হৈছিল। ছবিখনত লিভ-ইন ৰিলেচনশ্বিপৰ বিষয়টো আলোচনা কৰা হৈছিল। ই সমালোচকৰ পৰা ইতিবাচক প্ৰতিক্ৰিয়া লাভ কৰিছিল আৰু কাপুৰে এগৰাকী স্পষ্টবাদী ছোৱালী তাৰাৰ চৰিত্ৰত কৰা অভিনয়ক প্ৰশংসা কৰা হৈছিল। কইম'ইৰ মোহৰ বসুৱে লিখিছে যে কাপুৰ "এগৰাকী সুখদায়ক অভিষেককাৰী যদিও তেওঁ এগৰাকী প্ৰকাশ্যভাৱে শক্তিশালী অভিনেত্ৰী নহয়" আনহাতে  দ্য টাইমছ অৱ ইণ্ডিয়া  ৰ মাধুৰিতা মুখাৰ্জীয়ে তেওঁক "আকৰ্ষণীয়, ধুনীয়া আৰু ভাল পৰ্দা-উপস্থিতিৰ ইংগিতবহনকাৰী " বুলি ভাবিছিল। শুদ্ধ দেশী ৰোমাঞ্চে বিশ্বজুৰি বক্স অফিচত ৭৬ কোটি টকা (৯.৮ মিলিয়ন মাৰ্কিন ডলাৰ) সংগ্ৰহ কৰে আৰু ব্যৱসায়িকভাৱে সফলতা লাভ কৰে। ৫৯ সংখ্যক ফিল্মফেয়াৰ বঁটাত কাপুৰক শ্ৰেষ্ঠ মহিলা অভিষেক বঁটাৰে সন্মানিত কৰা হয়।
ইয়াৰ পিছত কাপুৰে ২০২১ চনত অক্ষয় কুমাৰৰ সৈতে একচন থ্ৰিলাৰ বেল বটমত অভিনয় কৰে। ৱাৰৰ দৰেই তেওঁ পুৰুষ নায়কৰ প্ৰেমিকাৰ চৰিত্ৰত অভিনয় কৰিছিল। একে বছৰতে আয়ুষ্মান খুৰানাৰ বিপৰীতে কাপুৰে ৰোমাণ্টিক ড্ৰামা চণ্ডীগড় কৰে আশিকীত অভিনয় কৰে। ছবিখনত কৰা অভিনয়ৰ বাবে তেওঁক প্ৰশংসা কৰা হৈছিল।
ইয়াৰ পিছত কাপুৰে ৰণবীৰ কাপুৰে অভিনয় কৰা এখন পিৰিয়ড ড্ৰামা শ্বামছেৰা (২০২২)ত অভিনয় কৰে।
তথ্যসূত্ৰ
শ্ৰেণী:ভাৰতীয় অভিনেত্ৰী শ্ৰেণী:অভিনেতা শ্ৰেণী:হিন্দী চলচ্চিত্ৰৰ অভিনেত্ৰী
দেওধাই লিপি
দেওধাই লিপি বৰ্তমানে এক বিলুপ্ত লিপি, যিটো কিছু বিশেষজ্ঞৰ অনুসৰি কছাৰী জনগোষ্ঠীৰ মাজত প্ৰচলিত আছিল। বিষ্ণুপ্ৰসাদ ৰাভাই ডিমাপুৰ অঞ্চলৰ পৰা অন্য কোনো লিপিৰ সৈতে মিল নথকা এক লিপিৰ কিছু নমুনা উদ্ধাৰ কৰিছিল আৰু ইয়াক দেওধাই লিপিৰ নামাকৰণ কৰিছিল। বিষ্ণুপ্ৰসাদ ৰাভাৰ অনুসৰি দেওধাই লিপি আৰু প্ৰাচীন ব্ৰাহ্মী লিপিৰ মাজত মিল দেখা যায়। কছাৰী জনগোষ্ঠীৰ ভাষাসমূহ লিখিবৰ বাবে বিৰ্তমান ৰোমান লিপি আৰু দেৱনাগৰী লিপিৰ ব্যৱহাৰ কৰা হয়।
তথ্য সংগ্ৰহ
শ্ৰেণী:লিপি শ্ৰেণী:অসমৰ ভাষা আৰু লিপি শ্ৰেণী:বড়ো ভাষা
গম
গম বা ঘেঁহু (Wheat) ভাৰতৰ দ্বিতীয় প্ৰধান শস্য। উত্তৰ আৰু পশ্চিম ভাৰতৰ ই প্ৰধান খাদ্য শস্য। আন খাদ্য বস্তুতকৈ গম খাদ্য হিচাপে বেছি পুষ্টিকাৰক। গম এবিধ শীতকালীন ৰবি শস্য।
তথ্য সংগ্ৰহ
শ্ৰেণী:তৃণ শ্ৰেণী:শস্য
১৯৭৭ৰ ভাৰতৰ সাধাৰণ নিৰ্বাচন
১৯৭৭ৰ ভাৰতৰ সাধাৰণ নিৰ্বাচনত বিভিন্ন ঘটনাপ্ৰবাহৰ পৰিপ্ৰেক্ষিতত পোনপ্ৰথমবাৰৰ বাবে ভাৰতীয় জাতীয় কংগ্ৰেছ দলে শাসনৰ বাঘজৰী হেৰুৱাবলগীয়া হৈছিল। ২১মহীয়া অন্তৰ্ৱৰ্তী জৰুৰীকালীন অৱস্থাৰ সামৰণি পেলাই প্ৰধানমন্ত্ৰী ইন্দিৰা গান্ধীয়ে ষষ্ঠ লোকসভা গঠনৰ উদ্দেশ্যে সাধাৰণ নিৰ্বাচন ঘোষণা কৰিছিল। জয়প্ৰকাশ নাৰায়ণৰ প্ৰচেষ্টাত ভাৰতীয় লোকদলৰ নেতৃত্বত ইন্দিৰা বিৰোধী বিভিন্ন ৰাজনৈতিক দল লগলগাই গঠন কৰা জনতা মৰ্চাই ২৯৮খন আসন লাভ কৰিছিল। মোৰাৰজী দেশাইক মৰ্চাৰ নেতা নিৰ্বাচন কৰা হৈছিল আৰু তেনেকৈয়ে তেওঁ ভাৰতৰ প্ৰথমজন অনা-কংগ্ৰেছ প্ৰধানমন্ত্ৰী হৈছিল। নিৰ্বাচনৰ পৰৱৰ্তী পৰ্যায়ত জনতা মৰ্চাৰ দলবোৰ বিলুপ্তি ঘটাই জনতা পাৰ্টি গঠন কৰা হৈছিল। কংগ্ৰেছে পাইছিল মাত্ৰ ১৫৩খন আৰু হেৰুৱাবলগীয়া হৈছিল ১৯৭খন আসন। ইন্দিৰা গান্ধী আৰু তেওঁৰ পুত্ৰ সঞ্জয় গান্ধী উভয়ে পৰাজয় বৰণ কৰিছিল।
জৰুৰীকালীন অৱস্থা
২৫ জুন ১৯৭৫ৰ দিনা মাজৰাতি ইন্দিৰা গান্ধী নেতৃত্বাধীন কংগ্ৰেছ চৰকাৰে অন্তৰ্ৱৰ্তী জৰুৰীকালীন অৱস্থা ঘোষণা কৰিলে। জৰুৰীকালীন অৱস্থাৰ কালচোৱাত সকলো বিৰোধী ৰাজনৈতিক নেতাসকলক জেলত ভৰাই থলে। বাতৰি কাকতত চেঞ্চৰশ্বিপ লগোৱা হ'ল। অনাতাঁৰ আৰু দূৰদৰ্শনত চৰকাৰৰ বিৰুদ্ধে যোৱা কোনো খবৰ প্ৰকাশ নাপাবলৈয়ো ব্যৱস্থা লোৱা হ'ল। ন্যায়পালিকাই যাতে জৰুৰীকালীন অৱস্থাৰ বিষয়ে প্ৰশ্ন তুলিব নোৱাৰে তাৰবাবে গান্ধীয়ে সদনৰ সংখ্যাগৰিষ্ঠতাৰ সুবিধা লৈ সংবিধানৰ ৩৮তম সংশোধন কৰিলে। ১৯৭৬ চনত ষষ্ঠ লোকসভা গঠনৰ বাবে হবলগীয়া সাধাৰণ নিৰ্বাচন পতা নহ'ল। ১৯৭৭ৰ ২৩ জানুৱাৰীত লোকসভাত ইন্দিৰা গান্ধীয়ে নিৰ্বাচনৰ ঘোষণা কৰে আৰু ২১ মাৰ্চত জৰুৰীকালীন অৱস্থা উঠাই ললে।
জনতা মৰ্চা গঠন
নিৰ্বাচন ঘোষণা কৰা সময়ত সকলো বিৰোধী দলৰ নেতা কাৰাবন্দী হৈ আছিল। নিৰ্বাচন ঘোষণা কৰাৰ পিছত তেওঁলোকক মুক্ত কৰি দিয়া হ'ল। চাৰিটা মুখ্য ৰাজনৈতিক দল- কংগ্ৰেছ (ও), ভাৰতীয় জনসংঘ, ভাৰতীয় লোকদল আৰু চোচিয়েলিষ্ট পাৰ্টিয়ে লগ হৈ জনতা মৰ্চা গঠন কৰিলে আৰু উমৈহতীয়া 'চক্ৰ হলধৰ'ৰ প্ৰতীক চিহ্ন লৈ নিৰ্বাচনত অৱতীৰ্ণ হয়। নিৰ্বাচন হৈ যোৱাৰ পিছত এই আটাইকেইটা দল আৰু কেইটামান ক্ষুদ্ৰ ক্ষুদ্ৰ দল লগ হৈ জনতা পাৰ্টি গঠন কৰিলে। জৰুৰীকালীন অৱস্থাত বলপূৰ্বক বন্ধ্যাকৰণ, বিৰোধী ৰাজনৈতিক নেতাক বিনা বিচাৰে কাৰাগাৰত ভৰাই থোৱা আদি মানৱ অধিকাৰ ভঙ্গৰ যিবোৰ ঘটনা ঘটিছিল, জনতা মৰ্চাই সেইবোৰ ৰাইজক সোঁৱৰাই দিলে। জনতা মৰ্চাৰ নিৰ্বাচনী প্ৰচাৰত কোৱা হৈছিল যে ভোটাৰসকলে নিশ্চিত কৰিব, ৰাইজক কি লাগে- গণতন্ত্ৰ নে একনায়কত্ববাদ। কংগ্ৰেছ দলক হতাশ গৈ পৰা দেখা গৈছিল। কৃষি আৰু জলসিঞ্চন মন্ত্ৰী বাবু জগজীৱন ৰাম ১৯৭৭ৰ ফেব্ৰুৱাৰীৰ প্ৰথম সপ্তাহত দলত্যাগ কৰিলে।
দক্ষিণ চীন সাগৰ
দক্ষিণ চীন সাগৰ প্ৰশান্ত মহাসাগৰৰ অন্তৰ্গত এক সীমান্তীয় সাগৰ। ই কাৰিমাটা আৰু মালাক্কা ষ্ট্ৰেইটৰপৰা টাইৱান ষ্ট্ৰেইটলৈকে সামৰে। এই সাগৰে ৩৫,০০,০০০ বৰ্গ কিলোমিটাৰ অঞ্চল সামৰে। দক্ষিণ চীন সাগৰৰ প্ৰবল কৌশলগত মহত্ত্ব থকাৰ কথা স্বীকাৰ কৰা হয়- বিশ্বৰ এক তৃতীয়াংশ বাণিজ্যিক সামগ্ৰী এই অঞ্চলেৰে কঢ়িওৱা হয়, এই সাগৰৰ বৃহৎ মৎস্য ভাণ্ডাৰ দক্ষিণ-পূব এছিয়াৰ লক্ষ-লক্ষ লোকৰ খাদ্য-সুৰক্ষাৰ বাবে প্ৰায় অপৰিহাৰ্য আৰু অনেকৰ মতে সাগৰৰ তলিত পাব পৰা যায় বৃহৎ পৰিমাণৰ তেল আৰু গেছ।
১৯৭৭ৰ ভাৰতৰ সাধাৰণ নিৰ্বাচন
জনতা মৰ্চা গঠন
নিৰ্বাচনত ৫৪২খন আসনৰ ভিতৰত জনতা মৰ্চাই অকলে ২৯৮খন আৰু তেওঁলোকৰ সহযোগী দলবোৰে ৪৭খন আসন (মুঠ ৩৪৫খন) লাভ কৰিলে। ইন্দিৰা গান্ধী নেতৃত্বাধীন কংগ্ৰেছে ১৫৩খন আৰু সহযোগী দলবোৰে ৩৬খন আসনত (মুঠ ১৮৯খন) জয়লাভ কৰিবলৈ সক্ষম হ'ল।
দক্ষিণ চীন সাগৰ
অৱস্থিতি
ইণ্টাৰ্ণেচনেল হাইড্ৰ'গ্ৰাফিক অৰ্গেনাইজেশ্বনৰ লিমিট্‌ছ অৱ অচেন্স, ৩য় সংস্কৰণ (১৯৫৩)ৰ মতে, দক্ষিণ চীন সাগৰৰ অৱস্থিতি:
১৯৭৭ৰ ভাৰতৰ সাধাৰণ নিৰ্বাচন
ভোটাৰৰ আচৰণ
পশ্চিমবঙ্গতো কংগ্ৰেছে সৰ্বকালৰ নিকৃষ্ট ফল প্ৰদৰ্শন কৰিছিল। ইয়াৰ কাৰণ আছিল কংগ্ৰেছ কাৰ্যকৰ্তাসকলৰ নিজৰ মাজৰ বিভেদ আৰু বিশৃংখলতা। তদুপৰি বহুকেইজন নেতাই দলত্যাগ কৰাত কংগ্ৰেছ নিশকতীয়া হৈ পৰিছিল। বিৰোধীয়ে কংগ্ৰেছৰ দুৰ্নীতি ৰাইজৰ আগত উদঙাই দিছিল নতুন নেতৃত্বক স্বাগতম জনাবলৈ আহ্বান জনাইছিল।
দক্ষিণ চীন সাগৰ
অৱস্থিতি
পিচে, অনুমোদিত নোহোৱা ৪ৰ্থ সংস্কৰণ (১৯৮৬)ত আই এইচ অ'ৱে নাটুনা সাগৰৰ প্ৰস্তাৱ ৰাখিছিল- দক্ষিণ চীন সাগৰৰ দক্ষিণ সীমা উত্তৰলৈ অনাৰ কথা প্ৰস্তাৱ কৰা হৈছিল, বাংকা বেলিটুং দ্বীপপুঞ্জৰ উত্তৰৰপৰা
১৯৭৭ৰ ভাৰতৰ সাধাৰণ নিৰ্বাচন
ভোটাৰৰ আচৰণ
কংগ্ৰেছে দক্ষিণ ভাৰতীয় ৰাজ্য- তামিলনাডু, কৰ্ণাটক, কেৰালা আৰু অন্ধ্ৰপ্ৰদেশত ভাল ফল দেখুৱাইছিল। পশ্চিম ভাৰতৰ ৰাজ্য মহাৰাষ্ট্ৰ আৰু গুজৰাটত দলটোৱে মধ্যমীয়া ফল প্ৰদৰ্শন কৰিছিল। অৱশ্যে মুম্বাইৰ আটাইকেইখন আসন জনতা মৰ্চাই লাভ কৰিছিল।
দক্ষিণ চীন সাগৰ
সাগৰৰ দ্বীপ আৰু ৰাজনৈতিক দাবী
দক্ষিণ চীন সাগৰত শ-শ ক্ষুদ্ৰাকাৰ দ্বীপ আছে। এই দ্বীপসমূহৰ প্ৰায় সকলোতে কোনোৱেই বাস নকৰে। পিচে দ্বীপসমূহৰ ওপৰত কোন দেশৰ প্ৰভুত্ব, এই কথাত কেইবাখনো দেশৰ মত পৃথক। কেইবাখনো দেশে এই দ্বীপসমূহক বা দ্বীপসমূহৰ কেইবাখনকো নিজৰ অংগ হিচাপে দাবী কৰে। গণপ্ৰজাতন্ত্ৰী চীন আৰু চীন গণৰাজ্য- উভয়েই প্ৰায় সকলো দ্বীপৰ ওপৰত নিজৰ প্ৰভুত্ব দাবী কৰে। তদুপৰি ইণ্ডোনেচিয়া, ফিলিপাইন, ভিয়েটনাম, ব্ৰুণেই, মালয়েছিয়া, কম্বোডিয়া, চিংগাপ'ৰ আদি দেশো বিভিন্ন ধৰণে জড়িত। ২০১৬ চনত এই অঞ্চলৰ ৰাজনতিক প্ৰভুত্বক লৈ ভালেমান ৰাজনৈতিক কাৰ্যকালাপ পৰিলক্ষিত হ'ল।
১৯৭৭ৰ ভাৰতৰ সাধাৰণ নিৰ্বাচন
অধিক জানিবলৈ পঢ়ক
শ্ৰেণী:ভাৰতৰ সাধাৰণ নিৰ্বাচন
দক্ষিণ চীন সাগৰ
তথ্য সংগ্ৰহ
শ্ৰেণী:সাগৰ
অসমীয়া লোকগীত
অসমৰ লোকগীতবোৰ লোকসাহিত্যৰ এক অনুপম সম্পদ। কৃষিজীৱী সমাজখনৰ জীয়াই থকাৰ একমাত্ৰ আহিলা হৈছে কৰ্ম-সংস্কৃতি। সূক্ষ্ম দৃষ্টিৰে চাবলৈ গʼলে এই কৰ্ম-সংস্কৃতিৰ সৈতে জড়িত হৈ আছে যাদুমূলীয় ধ্যান-ধাৰণা। ইয়াৰ পৰা সৃষ্টি হৈছে মন্ত্ৰ আৰু এই মন্ত্ৰ বোৰেই এটা সময়ত কৰ্মমুখী মানুহৰ হৃদয়সংবাদী হৈ স্বতঃস্ফূৰ্তভাৱে গীত হৈ পৰিল। কৰ্মসংস্কৃতিক সবল, সতেজ তথা প্ৰেৰণাদায়ক কৰাৰ নিমিত্তেই লোকগীতৰ প্ৰসাৰ। বৈচিত্ৰ্যপূৰ্ণ অসমৰ লোকগীত সমূহৰ বিভিন্ন দিশ অনুধাৱন কৰি নিম্নোক্ত ধৰণে আমি শ্ৰেণীবিভাজন কৰিব পাৰোঁ — অনুষ্ঠানমূলক:(ক)ভক্তিমূলক(খ)ধৰ্ম নিৰপেক্ষ। আখ্যানমূলক:(ক)কিংবদন্তি(খ)বুৰঞ্জীমূলক। ধৰ্মবিষয়ক: তত্ত্বমূলক। অনুষ্ঠানমূলকঃ (ক) ভক্তিমূলক — নামনি অসমত ভক্তিমূলক উৎসৱ অনুষ্ঠানৰ পয়োভৰ বেছি। প্ৰায়বোৰ অনুষ্ঠানতেই গীত অংগা-অংগী। নামনি অসমৰ আটাইতকৈ প্ৰভাৱশালী দেৱী গৰাকী হৈছে দুৰ্গা গোঁসানী। আদ্যাশক্তি দুৰ্গাৰ পাছতেই নামনি অসমৰ জনপ্ৰিয় দেৱী গৰাকী হৈছে মনসা। সৰ্পৰ অধিষ্ঠাত্ৰী দেৱী মনসাক মাৰৈ, পদ্মাৱতী নামেৰেও জনাজাত। ধুবুৰী আৰু বঙাইগাঁও জিলাত গঙ্গা পূজাক বাৰুণী পূজা বোলা হয়। লোকজীৱনৰ চিত্ৰ, নৈসৰ্গিক চিত্ৰ, অলংকাৰৰ অনভিপ্ৰেত ব্যৱহাৰেৰে এই গীতবোৰ সমৃদ্ধ: কামৰূপত প্ৰচলিত দেৱী পূজাৰ এনে এটি গীতৰ উদাহৰণ — শাকৰ মাজে মাজে জৰা ফুল ফুলিছে ছয় কুৰি চকোৱাই খাই। ছয়কুৰি চকোৱাই অলংকাৰ পিন্ধাইছে দেৱী আই শহুৰীক যায়॥ দেৱী আইৰ আঁচোলত শতেক মধু আছে। তাকে দেখি ভাঙাৰাই ঘূৰে পাছে পাছে। হাতে ৰঙা ভৰি মাথে ৰঙাফুল। দেৱী আইৰ ৰূপ দেখি ভাঙাৰাই যায় ভোল॥
জনপ্ৰিয় মনসা গীতৰ এটি উদাহৰণ — কান্দে কালিনাগ লকাইৰ ভিতিচায়াৰে। কিমতে দকিম বালাক প্ৰাণ ফাটি যায় ৰে॥ মাথা খানি দেখং বেলেৰ মতন কি মতে দকিম বালা ৰে চোখ দুখনা দেখং সকগেৰ তাৰা দেখিতে লাগে মায়াৰে॥ ইয়াৰ উপৰিও নামনি অসমত অতি জনপ্ৰিয় গোপী-কৃষ্ণৰ গীতৰ এটি নমুনা — লৰু ধৰি ধৰি যশোদাই খেদেই পাছে পাছে। লাম্ফ দিয়া মুৰুলী কৃষ্ণ। উঠিল কদম্ব গাছে॥
ভাৰতত লিংগ অনুসৰি মজুৰিৰ ব্যৱধান
ভাৰতত লিংগ অনুসৰি মজুৰিৰ ব্যৱধান (Gender pay gap in India) হৈছে বেতনপ্ৰাপ্ত নিযুক্তি আৰু শ্ৰমিক মাজত মহিলা আৰু পুৰুষৰ মাজত উপাৰ্জনৰ পাৰ্থক্য। ২০১৩ বৰ্ষত ভাৰতত লিংগ অনুসৰি মজুৰিৰ ব্যৱধান ২৪.৮১% বুলি অনুমান কৰা হৈছিল। লগতে অৰ্থনীতিত মহিলাৰ অংশগ্ৰহণৰ স্তৰ বিশ্লেষণ কৰোঁতে এই প্ৰতিবেদনে ভাৰতক বিশ্বৰ ভিতৰত তালিকাৰ তলৰ ১০খন দেশৰ ভিতৰত অন্যতম হিচাপে স্থান দিছে। ভাৰতত অসমান দৰমহাৰ উপৰিও অসমান লিংগ প্ৰতিনিধিত্বও বিদ্যমান। কিয়নো যদিও মহিলাসকল ভাৰতীয় মুঠ জনসংখ্যাৰ প্ৰায় ৪৮% কৰ্মশক্তিত তেওঁলোকৰ প্ৰতিনিধিত্ব মুঠৰ মাত্ৰ এক-চতুৰ্থাংশ।
ইতিহাস আৰু কাৰকসমূহ
১৯০১ চনৰ পৰা ১৯৫১ চনলৈ ভাৰতত মহিলা শ্ৰমিকৰ অংশগ্ৰহণৰ হাৰ আছিল ২৮ ৰ পৰা ৩৪ শতাংশৰ ভিতৰত। ১৯৯০ চনত অংশগ্ৰহণৰ স্তৰৰ হাৰ ইয়াৰ আগৰ বছৰৰ তুলনাত কম আছিল। এই হাৰ ৰাজ্য ভেদেও ভিন ভিন হয়। উত্তৰ ভাৰতৰ অঞ্চলবোৰত (যিবোৰ অধিক পুৰুষতান্ত্ৰিক বুলি গণ্য কৰা হৈছে) দক্ষিণ ভাৰতৰ ৰাজ্যবোৰতকৈ মহিলাসকলৰ অংশগ্ৰহণৰ হাৰ কম। দক্ষিণ ভাৰতত উত্তৰ ভাৰতৰ তুলনাত মহিলাসকলৰ আনুষ্ঠানিক অৰ্থনীতিত অংশগ্ৰহণ কৰাৰ অধিক স্বাধীনতা আছে। শেহতীয়াকৈ চিইডব্লিউএ (স্ব-নিয়োজিত মহিলা সন্থা)ত দেখা গৈছে যে মহিলা শ্ৰমিকৰ গড় মজুৰি আছিল ১৮১৫ টকা আৰু পুৰুষৰ গড় মজুৰি আছিল ৩৮৪২ টকা।
ভাৰতত বিদ্যমান লিংগ বেতনৰ ব্যৱধানত অৰিহণা যোগোৱা কিছুমান মুখ্য কাৰক হৈছে:
বৃত্তিগত পছন্দ
মজুৰি লাভ কৰা শ্ৰমিক সকলৰ মাজত মহিলাৰ অংশগ্ৰহণৰ হাৰ সাধাৰণতে কম। তেওঁলোকৰ অংশগ্ৰহণ মুখ্যতঃ কৃষি খণ্ডৰ গ্ৰাম্য এলেকাত কেন্দ্ৰীভূত হয়। উত্তৰ ভাৰতৰ গ্ৰাম্য অঞ্চলত দেখা গৈছে যে লিংগৰ ভিত্তিত শ্ৰম বিভিন্ন ভাগত বিভক্ত কৰা হয়। কৃষিৰ কিছুমান কাৰ্যকলাপ বিশেষকৈ মহিলাসকলক আৱণ্টন কৰা হৈছে। কিছুমান কাম যেনে শস্য শুকোৱা আৰু সংৰক্ষণ কৰা আদি মহিলাৰ দ্বাৰা আনহাতে অন্যান্য কাম যেনে হাল বোৱা আৰু শস্য চলোৱা কেৱল পুৰুষৰ দ্বাৰা কৰা হয়। এয়া কেৱল অগ্ৰাধিকাৰ আৰু আধিপত্য নহয়। ব্যক্তিগত সেৱা আৰু যত্নৰ কামৰ সৈতে জড়িত খণ্ডবোৰত ভাৰতত মহিলা শ্ৰমিকৰ অংশগ্ৰহণ অধিক হোৱা দেখা গৈছে। অনানুষ্ঠানিক ক্ষেত্ৰত বিশেষকৈ কৃষিক্ষেত্ৰতো মহিলাৰ অংশগ্ৰহণ অধিক।
সাংস্কৃতিক বাধা
ভাৰতৰ ভিতৰত সামাজিক আৰু সাংস্কৃতিক নিয়মবোৰ ৰাজ্য ভেদে পৃথক। তথাপিও এটা সাদৃশ্য দেখা গৈছে যে মহিলাসকলক মজুৰি লাভ কৰা শ্ৰমিকসকলৰ পৰা বাদ দিয়া আৰু শ্ৰমিকৰ স্থিতি আধাৰিত পৃথক্কৰণ সকলোতে বিদ্যমান। বিদ্ৰূপাত্মকভাৱে উচ্চ বৰ্ণৰ মহিলাসকলে মজুৰি প্ৰাপ্ত কৰিবলৈ কাম কৰিবলৈ চেষ্টা কৰাৰ সময়ত অধিক অসুবিধাৰ সন্মুখীন হৈছিল। আনকি তেওঁলোকৰ জীয়াই থকাটো ইয়াৰ ওপৰত নিৰ্ভৰ শীল হ'লেও তেওঁলোকৰ বাবে ই এক সামাজিক সমস্যা। উত্তৰ ভাৰতৰ গ্ৰাম্য অঞ্চলৰ বিধৱাসকলৰ সৈতে কৰা সাক্ষাৎকাৰত তেওঁলোকে কৈছিল যে যদি তেওঁলোকৰ ঘৰৰ বাহিৰত লাভজনক নিযুক্তি বিচাৰিবলৈ চেষ্টা কৰে তেন্তে তেওঁলোকে তেওঁলোকৰ সম্পত্তিৰ অধিকাৰ ত্যাগ কৰিবলৈ বাধ্য হ'ব আৰু তেওঁলোকে বাস কৰা গাঁও এৰি দিবলৈ বাধ্য হ'ব। এইবোৰে সূচায় যে বিদ্যমান সামাজিক নিয়মৰ বাবে নিজকে বজাই ৰখাৰ বাবেও মজুৰিযুক্ত শ্ৰম এটা সম্ভৱ বিকল্প নহয়।  যিহেতু শিশু যত্নক মুখ্যতঃ এগৰাকী মহিলাৰ কাম হিচাপে গণ্য কৰা হয়, মহিলাসকলে প্ৰায়ে আংশিক সময়ৰ চাকৰি গ্ৰহণ কৰে বা তেওঁলোকৰ পৰিয়ালৰ যত্ন লোৱাৰ বাবে তেওঁলোকৰ কেৰিয়াৰৰ সময়ত সময় উলিয়ায় লাগে। যেতিয়া মহিলাসকলে বিৰতিৰ পিছত কামলৈ উভতি আহে, তেওঁলোকক তেওঁলোকৰ পুৰুষ সহকৰ্মীৰ তুলনাত কম মজুৰি দিয়া হয়। সাধাৰণতে পূৰ্ণ-সময়ৰ নিযুক্তি প্ৰাপ্ত মহিলাসকলে ইতিমধ্যে পুৰুষতকৈ ৩৪% কম উপাৰ্জন কৰিছিল, কিন্তু আংশিক সময়ৰ কৰ্মৰত মহিলাৰ তুলনাত, দৰমহাৰ ব্যৱধান আৰু বৃদ্ধি হৈছিল কিয়নো তেওঁলোকে পুৰুষতকৈ প্ৰায় ৪২% কম উপাৰ্জন কৰিছিল।  ১৩ ইয়াৰ উপৰিও মহিলাসকলৰ সন্তান নাথাকিলেও দেখা গৈছে যে তেওঁলোকে এতিয়াও মজুৰিৰ বৈষম্যৰ সন্মুখীন হয় কিয়নো তেওঁলোকক সম্ভাৱ্য মাতৃ হিচাপে গণ্য কৰা হয় যাক অদূৰ ভৱিষ্যতে কামৰ পৰা বিৰতিৰ প্ৰয়োজন হ'ব পাৰে।